Razstava: Vino naše vsakdanje
2021-06-17 00:00 - 2022-12-31 00:00 UTC | Pokrajinski muzej 2 Grajska ulica Maribor, Upravna enota Maribor, 2000 Slovenia
Otvoritev: četrtek, 17. junija 2021, ob 18. uri, viteška dvorana, vhod z Grajske ulice.
Razstava s prikazom delovnih šeg in navad sledi koledarskemu letu v vinogradu, vzporedno pa pripoveduje o vlogi vina v vsakdanjem življenju, ob velikih življenjskih prelomnicah in ob praznikih.
Vino predstavi kot živilo, poživilo, naravno zdravilo, njegove temne plati in nakazuje razloge za njegovo vseprisotnost v našem kulturnem okolju. Obiskovalcem je na razstavi na voljo interaktivna miza, ki ponuja vpogled v slavnostne jedilnike različnih zgodovinskih obdobij. Prikazuje odnos do hrane in vina ter spremembe, ki so se dogajale za bogataško mizo od 15. do 20. stoletja.
FOTO: Pivski vrč, bilikum, 1900, Šmarje pri Jelšah
Ogled razstave:

torek-sobota: 10.00-18.00

Povezava do originalnega članka

Strategija razvoja kulture v Mestni občini Maribor 2022-2026
2021-09-01 08:00 - 2022-08-31 17:00 (Europe/Paris) | Maribor, Upravna enota Maribor, 2000
Mestna občina Maribor (MOM) je septembra 2021 začela s pripravo novega lokalnega programa kulture – Strategije razvoja kulture v MOM za obdobje 2022–2026 (SRK). Gre za razvojni dokument, ki bo nasledil pretekli lokalni program kulture, veljaven med letoma 2015 in 2020.
Lokalni program kulture je dokument, s katerim lokalna skupnost opredeli in razvojno načrtuje javni interes na področju kulture, prioritete, ukrepe ter cilje in kazalce za njihovo doseganje. Njegovo pripravo mestnim občinam narekuje 14. člen Zakona o uresničevanju javnega interesa za kulturo (ZUJIK). Za pripravo dokumenta je v MOM pristojen Urad za kulturo in mladino.
V skladu s potrjenimi izhodišči in metodološko zasnovo je bila na začetku septembra 2021 s sklepom župana imenovana strokovna komisija za pripravo SRK v sestavi dr. Karolina Babič, Urška P. Černe, Aleš Novak, Marko Podjavoršek in Mojca Redjko. Koordinator skupine je mag. Klemen Brvar, vodja Urada za kulturo in mladino.
Strokovna komisija je v izhodišče priprave SRK postavila ključne cilje: kulturo celostno osvetliti in jo premisliti iz različnih vidikov, skupnostno uskladiti pogled na prihodnji razvoj kulture, upoštevati integrativni pristop v skladu s sodobnim, trajnostnim načinom bivanja ter pripraviti uresničljiv, a hkrati ambiciozen razvojni dokument z razvojnimi usmeritvami za daljše časovno obdobje.
Proces nastajanja SRK je razdeljen na več faz, ki si načeloma sledijo linearno, a se tudi prepletajo. Analitična in participativna faza sta bili ob koncu januarja 2022 v veliki meri zaokroženi, strokovna komisija je trenutno v fazi sinteze. Sledila bo sklepna faza – javna obravnava osnutka SRK in njegova redakcija na osnovi ugotovitev ter sprejem in potrditev strategije v Mestnem svetu MOM.
*
V analitični in participativni fazi je bila izvedena množica aktivnosti. Opravljen je bil pregled uresničevanja ukrepov Lokalnega programa za kulturo 2015–2020, ki omogoča sistematičen in poglobljen vpogled v vključevanje ciljev in uresničevanje ukrepov preteklega razvojnega obdobja (dokument je dostopen tukaj). Delovna skupina je segmentirala dvanajst ciljnih skupin, ki jih je vključevala na različne načine: preko diferenciranih anket, spletnih vprašalnikov, individualnih pogovorov, delovnih srečanj fokusnih skupin, panelnih srečanj, področnih predstavitev in razprav.
Pregledani so bili evropski in državni strateški dokumenti na področju kulture ter na stičnih področjih, obravnavana so bila področja delovanja nevladnih organizacij, ki delujejo v kulturi, in samostojnih kulturnih ustvarjalcev, javnih kulturnih zavodov, ljubiteljske kulture, zainteresirane javnosti (nagovorjeni so bili ustvarjalci, producenti, premišljevalci kulture), splošne javnosti, organizacij znanja in kulturno-umetnostne vzgoje, delovanja kulturno-kreativnih industrij, socialnega vključevanja na področju kulture, delovanja mestnih četrti in krajevnih skupnosti ter področje večkulturne in mednarodne skupnosti; prečesani so bili kulturno turistični potenciali; k sodelovanju so bili povabljeni mestni svetniki in svetniške skupine. Za izbrana področja ustvarjanja so ekspertize pripravili zunanji področni strokovnjaki.
Doslej je v procesu priprave strategije na različne načine sodelovalo čez 1.000 posameznikov.
Mestna občina Maribor

Nevidni Maribor: Nadvojvoda Janez, oče Meranovega
2022-02-08 12:00 - 2022-12-31 00:00 (Europe/Paris) | Vinske ceste / Posestvo Meranovo, Vrhov Dol 14, 2341 Limbuš
»Zvestoba dobremu staremu, vendar tudi posluh za novo.«
»… Lep dan, zahajajoče sonce, mir. Bog obvarji to božansko deželo, sem si mislil, v tvojih rokah sta mir in sreča te mile pokrajine. Z lepoto si jo zaznamoval in vanjo naselil dobre ljudi …« (iz dnevnika Nadvojvode Janeza)

Vljudno vas vabimo na ogled nove muzejske postavitve na Meranovem, ki vas bo popeljala po zgodovini posesti na drugačen način. Otvoritev, ki bo potekala v torek, 8. februarja 2022, ob 12. uri, je prva v seriji mariborskih obeležij 200. obletnice prihoda nadvojvode Janeza na Meranovo in v Maribor.

Nadvojvoda Janez Habsburško-Lotarinški je leta 1822 kupil posestvo, danes znano kot Meranovo. Ime je dobilo po njegovem sinu, grofu Francu Meranskem. Z velikimi stroški jo je spremenil v vzorno vinogradniško posest. Na njej je uvedel porenske sorte vinske trte, s čimer je ustvaril možnost za dvig kakovosti vinogradništva v Podravju. Prvi uspeh se je pokazal že ob trgatvi leta 1826, ki se je je nadvojvoda Janez osebno udeležil. Na tem posestvu je nadvojvodo in njegovo ženo Ano Plochl leta 1830 obiskal tudi sam avstrijski cesar Franc I. s soprogo Karolino Avgusto, sicer Janezov brat.

Vinogradi so postali tako ugledni in znani, da so na posesti v današnjem Hrastju leta 1832 ustanovili viničarsko šolo, ki je poudarjala pomen praktične izobrazbe. Vrhunec teh prizadevanj pa je bila ustanovitev Štajerske deželne sadjarsko-vinarske šole v Mariboru leta 1872. Kot velik dosežek sistematičnega prepletanja kmetijstva, kulture, raziskovanja in izobraževanja je potrebno omeniti oceno prvovrstnosti vina sorte rizlinga z Meranovega leta 1855 na veliki mednarodni razstavi kmetijskih, industrijskih in umetnostnih izdelkov v Parizu.
Vsebine raziskujemo in jih z umetniškimi postopki in ambientalnimi postavitvami predstavljamo na nove načine, od fizičnih objektov do izkušenj najnovejših tehnologij.

Razstava bo na ogled do konca leta 2022.
Za odpiralni čas prosimo, da nas predhodno kontaktirate na kibla@kibla.org.

———–

Projekt je nastal v sodelovanju s Fakulteto za kmetijstvo in biosistemske vede Univerze v Mariboru.
Nevidni Maribor je pilotni projekt Mreže RUK v izvedbi KIBLA2LAB. Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

LITERARNI NATEČAJ ZALOŽBE LITERA ZA NAJBOLJŠI ROMAN
2022-02-21 00:00 - 2022-09-15 00:00 (Europe/Paris) | založba Litera
Založba Litera ob svoji dvajsetletnici delovanja razpisuje javni natečaj za nagrado novo obzorje za najboljši slovenski roman v vrednosti 12.000,00 EUR. Nagrada vključuje honorar za izid nagrajenega romana pri založbi Litera v letu 2023.
Avtorji/-ice lahko sodelujejo s svojim avtorskim, še neobjavljenim romanom v slovenskem jeziku, ki ne obsega manj kot 7 avtorskih pol in več kot 15 avtorskih pol, pri čemer šteje ena avtorska pola 30.000 znakov s presledki. Natečaj vključuje tudi žanr kriminalke.
Svoja dela naj sodelujoči/-e pošljejo v tiskani obliki na naslov: Založba Litera, Gosposvetska c. 83, 2000 Maribor (s pripisom Za natečaj novo obzorje) najpozneje do 15. 9. 2022. V e-obliki naj sodelujoči/-e pošljejo dela na e-naslov
natecaj.litera@gmail.com.
Komisija, ki jo sestavljajo dr. Alojzija Zupan Sosič, mag. Gabriela Babnik in Aljaž Krivec, bo izbrala peterico najboljših del in razglasila prejemnika/-ico nagrade novo obzorje najpozneje do 15. 11. 2022. Ostala štiri dela bo založba Litera odkupila za izid v letu 2023. Komisija si pridržuje pravico, da nagrade ne podeli nobenemu od prispelih del.

Povezava do originalnega članka

Sodobna slovenska ilustracija
2022-04-15 19:00 - 2022-07-31 00:00 (Europe/Paris) | Maribor center / Umetnostna galerija Maribor (Strossmayerjeva 6,l Maribor)
Razstava 14. Slovenskega bienala ilustracije.
V Umetnostni galeriji Maribor s ponosom gostimo veliko razstavo 14. Slovenskega bienala ilustracije!
Razstava ponuja pregled čez odličnost, raznolikost in naboj nagovora sodobne slovenske ilustracije. Na razstavi je predstavljenih več kot 80 avtorjev in avtoric z originalnimi ilustracijami, nastalimi v zadnjem obdobju. Ob tem lahko obiskovalci prelistajo več kot 50 knjig, ilustriranih z originali na razstavi. Bienale ilustracije že od leta 1993 organizira Cankarjev dom skupaj z Zvezo društev slovenskih likovnih umetnikov. Ta likovna manifestacija že več kot četrt stoletja združuje starejše in mlajše generacije umetnikov ilustratorjev ter njihove najboljše dosežke potrjuje z nagrado, plaketami in priznanji Hinka Smrekarja. Bienalna razstava letos prvič gostuje v Mariboru. Tokrat je posebna pozornost namenjena ilustratorju Danielu Demšarju, prejemniku nagrade Hinka Smrekarja za življenjsko delo. Ob tem je bilo v okviru bienala podeljenih še 13 drugih nagrad.
Več o 14. Slovenskem bienalu ilustracije in nagrajencih.

Povezava do originalnega članka

Natalija Šeruga Golob / Iz zbirke W.B.
2022-05-12 00:00 - 2022-07-31 00:00 (Europe/Paris) | Maribor center / Umetnostna galerija Maribor, UGM Šop (Strossmayerjeva 6, Maribor)
Ustvarjanje Natalije Šeruga Golob zaznamuje prepoznavna govorica, ki se kot vrtinec suče okrog neznanega in skrivnostnega.
Srčika tega vrtinca se zbira okrog doživljanja in raziskovanja mističnega, raziskovanja in doživljanja univerzalnosti bivanja, ki obstaja kot neprestano kroženje ciklov med življenjem in smrtjo. Sama točka vrtinca – točka nič – je točka prehoda, s človeškim jezikom poimenovana tudi smrt. Umetnica zase pravi, da ji ustvarjanje pomeni ritual oziroma most med realnim in transcendentnim. In kako ji uspeva ta prestop v drugo dimenzijo? Natalija Šeruga Golob v svoja dela pogosto vključuje pradavne simbole, ornamente, različne pisave in čipke, za podlago uporablja stare tiske, zasledimo tudi reminiscence na zgodovino likovne umetnosti, predvsem pa se vse te plasti na platno (ali na papir) nalagajo skozi občutljivo sito umetničinega duha, ki se napaja pri številnih mistikih, pesnikih in mislecih.
Tokratni navdih je povezan z nemškim filozofom Walterjem Benjaminom, ki mu je umetnica posvetila aktualni cikel Iz zbirke W. B. V seriji risb majhnega formata izstopa motiv belega konja v preskoku.

Povezava do originalnega članka

Iz sivega v barve
2022-05-16 00:00 - 2022-06-15 00:00 (Europe/Paris) | Maribor center / Ulica škofa Maksimilijana Držečnika
Razstava ob jubilejnem tridesetem Festivalu Lent.
Razstava bo na ogled do 15. 6. 2022.
Od sivine do barv.
Nekoč je bil – siv. Ne, ne Maribor – četudi ob omembi sivine marsikateremu Mariborčanu spomin še vedno naslika tisto razvpito Štihovo puščavo. A sivina, o kateri teče beseda tukaj, je sivina na fotografijah prvih festivalskih dogodkov. Kajti tri desetletja nazaj, ko je ekipa Narodnega doma Maribor prvič zavzela nabrežje Drave in ga pred začudenimi očmi Mariborčanov spremenila v oder, so bile fotografije še črno-bele. In redke.
Danes, ko se po zaslugi mobilnikov vsakodnevno utapljamo v fotografijah vsega in vsakogar, si to le težko predstavljamo. Dejstvo je, čeprav je bil premierni Festival Lent zelo odmeven dogodek in »prvi multimedialni festival«, kot so ga opisali v Večerovem članku leta 1993, da je za njim ostala le peščica fotografij. Zato nas je toliko bolj razveselilo, ko smo leta 2019 pridobili tudi posnetke Večerovih fotoreporterjev, saj je za te posnetke dolgo časa veljalo, da so izgubljeni.
Te črno-bele spomine na prvi festival bomo na razstavi, ki bo od 16. maja do sredine junija na ogled v Ulici škofa Maksimilijana Držečnika, postavili ob bok sodobnim foto utrinkom in tako izrisali zgodbo Festivala Lent skozi tri desetletja.
To je zgodba o mestu, ki se je tudi s pomočjo festivalskega dogajanja otreslo pregovorne sivine, se umestilo na zemljevid festivalskih mest, z isto mero ponosa gostilo svetovne glasbene zvezdnike in ponudilo odre domačim ustvarjalcem, se obiskovalcem od blizu in daleč predstavilo v najboljši luči, Mariborčanom vseh generacij pa pokazalo, da je v njem lepo živeti.In je zgodba o festivalu, ki že tri desetletja skrbi, da so mariborska poletja polna glasbe, gledališča, plesa, radovednosti, ustvarjalnosti, druženja in – barv!

Povezava do originalnega članka

FRANC KOZJEK. OD SLIKE DO ZBIRKE
2022-05-24 00:00 - 2022-06-20 00:00 (Europe/Paris) | UKM 10 Gospejna ulica Maribor, Upravna enota Maribor, 2000 Slovenia
Dr. Franc Kozjek, magister farmacije in zaslužni profesor Fakultete za farmacijo Univerze v Ljubljani, je v petdesetih letih zbral preko 200 likovnih del 150-ih avtorjev. Ustvaril je obsežno zasebno zbirko, katere sestavni del je tudi spremno dokumentarno gradivo, ki ga poleg osnovnih podatkov o delih bogatijo zapisi o pogovorih z avtorji – v njihovih ateljejih ali domačem okolju. V dveh knjigah z naslovoma Od slike do zbirke I. in II je tako zbral zgodbe, ki nudijo vpogled v ustvarjalni proces in razmišljanja umetnikov. Gre za dragoceno zbirko in pomembna pričevanja, ki so obogatila literaturo o izbranih likovnih ustvarjalcih konca 20. in začetka 21. stoletja.

Podpri parado, izobesi zastavo
2022-05-27 10:30 - 2022-06-30 23:30 (Europe/Paris) | MKC Maribor
Mesec ponosa junij bo kmalu tukaj in kot je že navada, vas ekipa Maribor skozi rožnata očala tudi letos vabi, da nam pomagate odeti Maribor v barve mavrice v znak solidarnosti do skupnosti LGBTQIA+. V veliko veselje nam je, da lahko uradno napovemo že četrto akcijo »Podpri parado, izobesi zastavo«.
Mavrična zastava se je rodila junija 1978 v San Franciscu. Zasnoval jo je Gilbert Baker kot odgovor na željo skupnosti po univerzalnem simbolu. Prve, ročno zašite zastave je sestavljalo osem simboličnih barv: roza (seks), rdeča (življenje), oranžna (zdravljenje), rumena (sonce), zelena (narava), turkizna (umetnost), indigo (harmonija) in vijolična (duhovnost). Kasneje se je rodila različica s šestimi barvnimi trakovi, ki jo poznamo še danes, ko predvsem v času junijskih obeležitev krasi marsikatero poslopje.
Mavrična zastava je danes simbol proslave. Z njo proslavljamo neštete raznolike zgodbe, ki tvorijo skupnosti LGBTQIA+ in utiramo prostor, ki je varen in odprt do vseh. Kot poudarjamo vsako leto, pa obenem ponazarja dolgo zgodovino boja za enakopravnost in pravice, ki mnogim izmed nas še zmeraj niso zagotovljene. Poleg obeležitve pomembnih zmag tako gledamo tudi v prihodnost in nabiramo moči za to, kar nas čaka – prav tako pa sporočamo, da je pod njenimi barvami prostora za vsakogar, ki si prizadeva za opolnomočenje LGBTQIA+ oseb.
Čeprav bo letošnji Mavrični junij izgledal nekoliko drugače, vas ekipa Maribor skozi rožnata očala v tem duhu znova vabi, da javno izkažete svojo podporo skupnosti in ponosno izobesite mavrično zastavo.
Akcija je tradicionalno namenjena posameznicam_kom ter skupinam, organizacijam in podjetjem s sedežem v Mariboru, pridružite pa se seveda lahko tudi iz drugih krajev – vsaka podpora šteje! Za sodelovanje je potrebno izpolniti spletni obrazec na https://forms.gle/K21acAYvtUg5SQXW8, kjer navedete svoje podatke ter označite, ali zastavo že imate. Sodelujoče_i iz Maribora lahko zastavo brezplačno dobite tudi pri nas: na voljo sta osebni prevzem na MKC Maribor (Ob železnici 16) ali dostava po dogovoru.

Naroči zastavo

Ko je zastava pri vas, jo je potrebno samo še izobesiti!
Vabimo vas, da to storite že v začetku meseca, da bo plapolala čim dlje. Če želite razkazati svoje kreativne veščine, bomo vesele_i tudi doma narejenih zastav ali drugih mavričnih obeležij. Pomembno je, da nam ne pozabite poslati fotografije izobešene ali razstavljene zastave na maribor-pride@mkc.si ali katerega od spletnih kanalov (stran Maribor Pride ali Maribor skozi rožnata očala na Facebooku in @maribor_pride na Instagramu). Tam smo vam na voljo tudi za morebitna vprašanja.

Rezervacije bomo sprejemale_i tudi po 1. juniju, a svetujemo, da si zastavo rezervirate čimprej, saj je število omejeno. Obrazec je že na voljo na naslednji povezavi:

Vsem sodelujočim se zahvaljujemo za podporo in se že veselimo mavrično obarvanih trenutkov!
Vesel mesec ponosa,
ekipa Maribor skozi rožnata očala

Povezava do originalnega članka

IZKUSI ŠENTJAKOBSKO GLEDALIŠČE
2022-05-30 00:00 - 2022-06-19 00:00 (Europe/Paris) | UKM 10 Gospejna ulica Maribor, Upravna enota Maribor, 2000 Slovenia
Razstavo ob stoletnici Šentjakobskega gledališča so zasnovale dramaturginja in gledališka pedagoginja Ira Ratej, arhitektka in scenografka Barbara Matul Kalamar ter arhitektka, scenografka in kostumografka Katja Komljanec Koritnik s sodelavci. V UKM je na ogled v sklopu dogodkov ob dnevu Šentjakobskega gledališča na 57. festivalu Borštnikovo srečanje.
Vsebuje 10 postaj, nekatere večje, nekatere manjše.
VHOD NA RAZSTAVO + INFO TOČKA
2. Postaja BLAGAJNA
3. Postaja SCENA
4. Postaja REKVIZITI
5. Postaja KOSTUMI
6. Postaja MASKA IN FRIZURA
7. Postaja BESEDILO
8. Postaja ODER (ob podstavku z odrsko desko iz starega šentjakobskega odra)
9. Postaja GARDEROBA
10. Postaja AVDICIJA

Program: Mavrični junij v Mariboru 2022
2022-05-30 10:00 - 2022-06-30 23:00 (Europe/Paris) | MKC Maribor
Mesec ponosa skupnosti LGBTQIA+ bomo tudi letos obeležile_i z zdaj že dobro znanim Mavričnim junijem v Mariboru, v okviru katerega ekipa Maribor skozi rožnata očala ponovno obljublja veliko odličnih vsebin. V Mariboru letos ne korakamo na paradi, a kljub temu upamo, da se bomo v čim večjem številu ponosno srečevale_i na ulicah, v družbi, načrtovano in spontano – kot seveda tudi na dogodkih, ki jih za vas pripravljamo.
Tokrat še posebej poudarjamo skupnost in različne načine, na katere jo lahko gradimo in vzdržujemo, prav tako si prizadevamo za še večjo inkluzivnost in medsebojno solidarnost. V ta namen smo oblikovale_i vsebine, ki pokrivajo širok spekter tem in aktivnosti ter s tem ustvarjajo prostor za vrsto edinstvenih izkušenj.
Program bodo sestavljale že ustaljene aktivnosti, delavnice, kulturno-umetniške vsebine, redni dogodki in še veliko več. Podrobnejši spored se nahaja spodaj.
PROGRAM:
PONEDELJEK, 30. 5.
“PODPRI PARADO, IZOBESI ZASTAVO!”
Tudi letos vas vabimo, da nam pomagate odeti Maribor v barve mavrice, v sklopu že četrte akcije »Podpri parado, izobesi zastavo«. Akcija letos še bolj presega lokalni prostor, saj se povezujemo z Društvom Legebitra in njihovo podporno akcijo Mavrični mesec.
Več o akciji: https://mkc.si/koledar/2022/5/27/podpri-parado-izobesi-zastavo
SOBOTA, 4. 6.
KOROŠKA PARADA PONOSA
Ekipa Maribor skozi rožnata očala se bo odpravila v Slovenj Gradec, kjer bodo podprle_i kolege_ice iz Koroška Pride. Pred povorko se bodo tudi predstavile_i na stojnici v okviru paradnega mesta.
ČETRTEK, 9. 6.
DELAVNICA IZDELOVANJA TRANSPARENTOV
Da lahko podpremo skupnost in izrazimo ponos, potrebujemo močno sporočilo. Na popoldanskem druženju bomo izdelovali in popravljali paradne transparente. Če si želite izdelati čisto svojega, ga lahko tudi odnesete s seboj, da boste pripravljene_i na naslednji dogodek! Izdelovanje transparentov bo potekalo v parku pred MKC Maribor, med 17. in 20. uro.
SOBOTA, 11. 6.
PARADA PONOSA LJUBLJANA
Ekipa Maribor skozi rožnata očala bo z obiskom podprla tudi ljubljansko parado. Ponovno nas boste lahko našle_i in se z nami podružile_i na paradnem mestu, kjer vas na naši stojnici čaka marsikaj zanimivega.
PONEDELJEK, 13. 6.
LGBTQIA+ PODPORNA SKUPINA
Na podporni skupini skupaj ustvarjamo varen, spoštljiv in odprt prostor že več kot 1 leto! Čeprav bo junij natrpan z aktivnostmi, si bomo kljub temu vzele_i čas, da se srečamo in pogovorimo.
Več o podporni skupini: https://mkc.si/koledar/2022/6/6/podporna-skupina-za-lgbtqia-osebe
LITERARNI VEČER LGBTQIA+ Z GOSTJO NINO DRAGIČEVIĆ IN ODPRTIM LITERARNIM MIKROFONOM
Moderirano literarno branje in odprti literarni mikrofon. Nastopajo Nina Dragičević, Urša Majcen, Brynne Rebele-Henry (ZDA) in Tom Veber. Po branju sledi pogovor s pesnico, Jenkovo nagrajenko, Nino Dragičević, ki bo predstavila pesmi iz nagrajene pesniške zbirke To telo, pokončno. Nastopili bosta tudi Klara in Laura Gajšek, dogodek bo povezovala Špela Setničar.
Dogodek bo potekal ob 20 uri, v poletnem KGB pod letnim avditorijem Lutkovnega gledališča Maribor
SOBOTA, 18. 6.
KVIZ SLOVENSKE LGBTQIA+ ZGODOVINE
Kako dobro poznate gibanje LGBTQIA+ v Sloveniji? Svoje znanje o njegovi zgodovini, lokalni LGBTQIA+ kulturi in še čem boste imele_i priložnost preizkusiti na našem kvizu.
LGBTQIA+ FILMSKI VEČER
Po kvizu bomo sobotni večer preživele_i v dobri družbi in ob ogledu filma, seveda z LGBTQIA+ tematiko.
SOBOTA, 18. 6. IN NEDELJA, 19. 6.
MAVRIČNI VIKEND V MARIBORU
Iz Ljubljane nas bosta obiskali ekipi zavodov TransAkcija in Moja mavrica, s katerima organiziramo posebni vikend. Ta bo namenjen medsebojnemu spoznavanju LGBTQIA+ oseb in mladih ter vzpostavljanju varnejših prostorov za deljenje izkušenj, izražanje, učenje in zabavo.
Več o dogodku: https://mkc.si/koledar/2022/6/18/mavricni-vikend-v-mariboru
PETEK, 24. 6.
VEČER DRUŽABNIH IGER Z EKIPO MSRO
Po nekaj tednih dogodkov se prileže malo bolj sproščena oblika druženja. Za to boste imele_i priložnost na družabnem večeru z ekipo MSRO, kjer bodo na voljo družabne igre in druge aktivnosti, odlični prigrizki in obilo zabave. Dogodek bo potekal v prostorih MKC Maribor, z začetkom ob 17. uri.
SREDA, 29. 6.
TESTIRANJE NA SPOLNO PRENOSLJIVE OKUŽBE
Kot vsako zadnjo sredo v meseco tudi v juniju organiziramo brezplačno in zaupno testiranje na spolno prenosljive okužbe za moške, ki imajo spolne odnose z moškimi.
Več o akciji: https://mkc.si/koledar/2022/5/25/anonimno-testiranje-na-spolno-prenosljive-okuzbe
ČETRTEK, 30. 6.
OTVORITEV RAZSTAVE “SKUPNOST” V HOSTLU PEKARNA
Mesec ponosa bo sklenila razstava na temo skupnosti. V jedilnici Hostla Pekarna bomo razstavile_i fotografije z junijskih dogodkov, k razstavi pa boste lahko prispevale_i tudi s svojimi posnetki.
Skozi cel mesec bodo program v živo dopolnjevale tudi različne spletne vsebine.
Za sprotne informacije o posameznih dogodkih še naprej spremljajte spletno stran MKC Maribor in kanale programa Maribor skozi rožnata očala (@maribor_pride na Instagramu, Maribor skozi rožnata očala na Facebooku).

“Vesel mesec ponosa in se vidimo!”

Povezava do originalnega članka

Nika Rupnik: Prostor igre
2022-06-02 00:00 - 2022-06-29 00:00 (Europe/Paris) | Maribor center / Galerija artKIT (Glavni trg 14, Maribor)
Vljudno vabljeni na ogled razstave Prostor igre umetnice Nike Rupnik.
Prostorsko specifična instalacija Nike Rupnik je prostor, ki se z vsakim premikom gledalca nenehno spreminja.
Otvoritev raztave: četrtek, 2. junija 2022, ob 18. uri v galeriji artKIT
Umetnica prostor gradi s plastenjem podob arhitekturnih in urbanih struktur na lebdečih objektih, ki pa jih preveva subtilna atmosfera, zaznamovana z občutji odtujenosti, minljivosti in krhkosti. Večplastnost prostorskega vizualnega spomina, ki ga umetnica poustvarja v eksperimentalnih grafičnih tehnikah in svetlobnih projekcijah daje vtis neskončne globine, pri čemer se v prepletu linij, ploskev, senc in svetlobe vzpostavlja mnoštvo relacij med gledalcem in umetniškim delom.
Ogled razstave je možen:

ponedeljek-petek: 15.00-19.00
sobota: od 10.00-13.00

Povezava do originalnega članka

Javni razpis za oddajo umetniških ateljejev in ateljejev za mlade umetnike v brezplačno uporabo za umetniške dejavnosti (JR-KUL-AP22)
2022-06-03 - 2022-07-04 | Mestna občina Maribor 1 Ulica heroja Staneta Maribor, Upravna enota Maribor, 2000 Slovenia
Predmet razpisa je oddaja umetniških ateljejev in ateljejev za mlade umetnike v brezplačno uporabo za umetniške dejavnosti.

Več informacij: https://maribor.si/javni_razpisi/javni-razpis-za-oddajo-umetniskih-ateljejev-in-ateljejev-za-mlade-umetnike-v-brezplacno-uporabo-za-umetniske-dejavnosti-jr-kul-ap22/

konS modul ≡ Maribor 2022: Festival delavnic
2022-06-06 11:00 - 2022-06-17 19:00 (Europe/Paris) | Modna hiša
Raziskovalno-izobraževalni poligon na presečišču umetnosti, znanosti in tehnologije
Modna hiša Maribor, 6. junija – 17. junija 2022
Festival delavnic – raziskovalni poligon na presečišču umetnosti znanosti in tehnologije – bo zabaven superdogodek. V sodelovanju s Kulturnim dnevnikom, pod okriljem projekta konS in v izvedbi partnerske organizacije MKC Maribor, v Modni hiši pripravljamo malo morje raziskovalnih in ustvarjalnih otokov, kjer predstavljamo avtorske delavnice, ki izhajajo iz bazena delavnic partnerske mreže konS (Projekt Atol, Zavod Cona, Društvo Ljudmila, Akademija umetnosti Nova Gorica, Kersnikova, MKC Maribor) v sodelovanju z zunanjimi partnerji Spreten.si, BridA, KreatorLab, Kreativni inštitut in Vinyl Fabrika. S takšnim razponom se bomo potopili globoko v teme elektronike, mehatronike, zvoka, biologije, nosljive tehnologije in izkustvenih pristopov ter aktivirali vse človeške senzorje.
V dopoldanskih urah pripravljamo krogotok delavnic za zaprte skupine, ki je zaključno dejanje programa Kulturni dnevnik, v popoldanskih terminih pa vsak dan namenjamo novi temi, novemu področju, novim vsebinam. Za otroke, mlade in odrasle.
KAJ JE KULTURNI DNEVNIK?
Kulturni dnevnik je celoletni program Narodnega doma Maribor, ki je namenjen šolskim skupinam. Njegovo bistvo je kulturno izobraževanje in vzgoja, osnovno izhodišče pa povezovanje vseh vrst kulturnih produkcij iz različnih kulturnih ustanov v skupno programsko celoto. Skozi obiske kulturnih ustanov, doživetja kulturnih dogodkov, srečanja in pogovore z ustvarjalci in umetniki lahko mladi bolje spoznajo najširši spekter kulturnih vsebin, poklice v kulturi, procese nastajanja predstav, delovanje in zgradbo kulturne ustanove.
KAJ JE KONS?
konS ≡ Platforma za sodobno raziskovalno umetnost je mreža devetih partnerjev – nevladnih organizacij, umetniških producentov, taktičnih medijev, javnih kulturnih središč in umetniška akademija na diagonali vzhodne in zahodne kohezijske regije: Zavod Kersnikova, Zavod Projekt Atol, Zavod Aksioma, Društvo Ljudmila, Zavod Cona, vsi iz Ljubljane, in Univerza v Novi Gorici – Akademija umetnosti, Mladinski center Velenje, LokalPatriot Novo mesto ter MKC Maribor. Z delovanjem skozi tri različne nivoje, si prizadeva vzpostaviti povezave med skupnostmi, institucijami znanja, raziskovalnimi središči in gospodarstvom v enotnem interesu za soustvarjanje trajnostne, varnejše in bolj etične prihodnosti v dinamičnem, nenehno spreminjajočem se svetu. Tri ravni delovanja so: formiranje vozlišč, kjer se lahko različna občinstva opolnomoči za kritično uporabo novih tehnologij (konS ≡ PARK); vzpostavitev laboratorijev za umetniške raziskave, ki omogočajo produkcijo sodobnih raziskovalnih umetnosti (konS ≡ NOVA) ter izvedba laboratorija za spekulativne inovacije za prevajanje daljnovidnih umetniških idej in izumov v inovacije za bolj trajno, varno in etično družbo (konS ≡ PRAKSA).

CELOTEN PROGRAM
DOPOLDANSKE DELAVNICE
Otroci potujejo med otoki različnih tematik, prijemov in izzivov: Narisani žužki oživijo, DJ delavnica, Igra refleksov, Vlagomer, Vremenska postaja in Giroskop, pa Lego robotika, Digitalna fabrikacija, Zvočni mikroskop in DIY ter TEENSynth in Mp3ggers. Dopoldansko druženje je namenjeno več kot 1000 otrokom, vključenih v abonma Kulturnega dnevnika.
POPOLDANSKE DELAVNICE
MODUL ≡ ZVOČNI[K]ROŽNIK
7. junija 2022 ob 17:00
Delavnica Zavoda Kersnikova za otroke od 9 do 14 let v Modni hiši Maribor, Partizanska cesta
Zvočniki nas spremljajo na vsakem koraku: v trgovinah, avtomobilih, na koncertih… še s sabo jih nosimo, ker se skrivajo v telefonih. VEČ
MODUL ≡ NALEPKOMANIJA
8. junija 2022 ob 17:00
Delavnica KreatorLaba za otroke od 9 do 14 let v Modni hiši Maribor, Partizanska cesta
Delavnica spoznavanja orodja foilcutter Cricut – priročen strojček za digitalno fabrikacijo najrazličnejših izdelkov s katerim režemo folijo za tekstil, samolepilno folijo za nalepke, karton in papir. VEČ
MODUL ≡ DJ DELAVNICA
9. junija 2022 ob 17:00
Delavnica Alphawave za otroke od 9 do 14 let v Modni hiši Maribor, Partizanska cesta
Za vse, ki bi radi izvedeli več o tem kako začeti z didžejanjem, ter kam po informacije, če se želimo na tem področju še bolj podrobno izobraziti. VEČ
MODUL ≡ ZVOČNI MIKROSKOP
10. junija 2022 ob 17:00
Delavnica Zavoda Cona za otroke od 9 do 14 let v Modni hiši Maribor, Partizanska cesta
Slišati in ustvarjati zvok vsakdanjih predmetov in hkrati sestaviti mehansko napravo za poslušanje komaj zaznavnih, tihih zvokov, to je zvočni mikroskop. VEČ
MODUL ≡ TARA PATTENDEN: TEENSYNTH
11. junija 2022 ob 17:00
Delavnica Zavoda Projekt Atol za mladino in odrasle v Modni hiši Maribor, Partizanska cesta
Spoznajmo zvočne možnosti, ki jih ponuja razvojna ploščica Teensy 3.2, ter z dodajanjem nekaterih osnovnih elektronskih komponent sestavimo elektronsko zvočilo. VEČ
MODUL ≡ THEREMIN
12. junija 2022 ob 17:00
Delavnica Zavoda Kersnikova za mladino in odrasle v Modni hiši Maribor, Partizanska cesta
Opis šele pripravljamo, prijave so odprte. VEČ
MODUL ≡ TARA PATTENDEN: TEENSYNTH
13. junija 2022
Delavnica Zavoda Projekt Atol za otroke od 9 do 14 let v Modni hiši Maribor, Partizanska cesta
Spoznajmo zvočne možnosti, ki jih ponuja razvojna ploščica Teensy 3.2, ter z dodajanjem nekaterih osnovnih elektronskih komponent sestavimo elektronsko zvočilo. VEČ
MODUL ≡ LEGOROBOTIKA
14. junija 2022 ob 17:00
Delavnica Spreten.si za otroke od 9 do 14 let v Modni hiši Maribor, Partizanska cesta
Spoznajmo se z legom in robotiko: kako se kaj naredi, programira, da “v igrici deluje” in koliko razmišljanja in truda je potrebno za to, lotimo pa se tudi 3D oblikovanja. VEČ
MODUL ≡ BRIDA: IZDELAVA VESOLJSKIH PLOVIL
15. junija 2022 ob 17:00
Delavnica Bride za otroke od 9 do 14 let v Modni hiši Maribor, Partizanska cesta
Z uporabo različnih materialov ter veliko mero umetniškega navdiha izdelamo vesoljsko plovilo: sestavimo raketne modele, ki bodo lahko vzleteli s pomočjo vodnega tlaka. VEČ
MODUL ≡ ZGODBE IZ PODGOBJA
16. junija 2022 ob 17:00
Delavnica Zavoda Kersnikova za otroke od 9 do 14 let v Modni hiši Maribor, Partizanska cesta
Svojstven pogled na čarobni gozd, kjer gobe oživijo, pripravimo preko igrive instalacije, za katero bomo izdelali svoje domišljijske gobice, ki jih bomo opremili z barvnimi LED-lučkami in elektroniko. VEČ
MODUL ≡ MP3GGERS
17. junija 2022 ob 17:00
Delavnica UNG za otroke od 9 do 14 let v Modni hiši Maribor, Partizanska cesta
Meterializacija tvoje nove maprave z mehkimi sprožilci s tehnikami računalniške izvedbe (lasersko rezanje, rezalnik folij in likanje) in ročnim šivanjem. VEČ

Povezava do originalnega članka

Vse poti vodijo na Lent: Utrinki preteklosti
2022-06-09 00:00 - 2022-07-02 00:00 (Europe/Paris) | Maribor center / Sodni stolp (Pristan 8, Maribor)
Življenje na Lentu nekoč.
Otvoritev razstave: četrtek, 9. junija 2022, ob 17. uri v Sodnem stolpu v Mariboru
Avtorica: Sabine Lešnik
Preteklost najstarejšega dela mesta Maribor, Lenta, je zelo razgibana in raznolika. Vse poti iz središča mesta namreč vodijo k prostoru ob Dravi, ki predstavlja pomembno mestno veduto.
Kakšne so bile nekoč poti na Lent? Kako so izgledali Splavarski, Žički, Minoritski in Mesarski prehod ter Pristaniška, Vojašniška in Dravska ulica v preteklosti? Katera imena so imele ulice in kako so se ta skozi zgodovino spreminjala?
Razstava Pokrajinskega arhiva Maribor odgovarja na vsa ta vprašanja in prikazuje fotografske utrinke uličic in trgov, Pristana in samega Sodnega stolpa, v katerega je tudi umeščena. Fotografije na razstavi so del Zbirke fotografij in razglednic ter gradbene fototeke fonda Zavod za urbanizem Maribor, ki jih hrani Pokrajinski arhiv Maribor.
V sklopu odprtja bo tudi voden ogled po razstavi z avtorico.
Ogled je možen:

sreda-petek: 17.00-19.00
sobota: 9.00-12.00
nedelja in prazniki: zaprto

Vljudno vabljeni!

Povezava do originalnega članka

Razstava: Glasuj zame
2022-06-11 19:00 - 2022-07-09 14:00 (Europe/Paris) | Galerija Media Nox
Galerija Media Nox v sodelovanju s projektom Glasuj Zame vabi k obisku razstave Glasuj zame, ki bo na ogled od 11. junija do 9. julija.
Projekt Glasuj Zame so zasnovali Teja Miholič, Nik Erik Neubauer, Matic Pandel in Lucija Rosc, ki delujejo na različnih področjih fotografje in vizualnih medijev, združuje pa jih fascinacija nad različnimi internetnimi fenomeni. Glasuj Zame je spletna platforma za spoznavanje in ocenjevanje posameznikov, ki je bila izjemno priljubljena v prvem desetletju 21. stoletja, danes pa kljub popolni zapuščenosti še vedno obstaja na spletu in deluje kakor zamrznjena časovna kapsula nekega specifčnega obdobja in specifčne skupine mladih ljudi v slovenskem prostoru.
Umetnika in umetnici so se raziskovanja tega fenomena lotili predvsem na analitičen in dokumentaren način, pri čemer si je vsak izmed njih izbral lasten pristop in različne vidike, ki se gibljejo od zbiranja nenavadnih ozadij in predmetov, ki se pojavljajo na proflnih fotografjah uporabnikov in uporabnicah, do kontaktiranja in intervjuvanja nekdanjih uporabnikov ter analiziranja komentarjev, opisov in vzdevkov raznih profilov. Med drsenjem po spletni strani projekta lahko gledalec opazuje in raziskuje najrazličnejše podrobnosti in informacije, kar mu omogoča vpogled v karakteristike in detajle delovanja omenjene spletne strani, njene estetike in vloge v takratni družbi. Sproti se mu odpirajo novi pogledi in najdbe, na katere so umetniki naleteli ob raziskovanju, celoten produkt pa odpira nova vprašanja o specifčnem fenomenu tistega časa.
O UMETNIKIH in UMETNICAH
Teja Miholič (1993) je fotografinja in filmska ustvarjalka, ki je zaključila diplomski študij fotografije na Visoki šoli za storitve v Ljubljani in magistrski študij filma na Ecole Nationale Superieure d’Audiovisuel v Toulousu. Sodelovala je na razstavah v galerijah Photon, Cirkulacija2, MSUM, Layerjeva hiša, DobraVaga, Ulična galerija TAM-TAM, Galerija SKC, Galerija Fotografija, v Kinu Šiška in na Fotopubu. Filmi, ki jih je ustvarila ali je pri njih sodelovala, so bili predvajani na slovenskih in tujih filmskih festivalih.
Nik Erik Neubauer (1994) je dokumentarni fotograf iz Ljubljane. Trenutno končuje magistrski študij fotografije na Akademiji za likovno umetnost in oblikovanje. V preteklosti je dobil priznanja številnih mednarodnih natečajev, med drugim Brussels Street Photography Festival, Balkan Photo Awards in Rovinj Photodays. Bil je tudi izbran za t.i. masterclass dokumentarne fotografije s strani agencij NOOR in VII.
Matic Pandel (1995) je končal dodiplomski študij fotografije na Visoki šoli za storitve v Ljubljani. Ukvarja se s foto beleženjem urbane pokrajine, z manipulacijami znotraj fotografije ter z video montažo. Razstavljal je na skupinskih razstavah v galerijah Photon, MSUM, Cirkulacija2, Aksioma in na Fotopubu. Podiplomski študij nadaljuje na Akademiji za likovno umetnost in oblikovanje v Ljubljani.
Lucija Rosc (1995) je leta 2018 zaključila dodiplomski študij fotografije na Visoki šoli za storitve (VIST) v Ljubljani. Imela je šest samostojnih fotografskih razstav ter sodelovala na več skupinskih fotografskih razstavah doma in v tujini. Njeno delo je bilo med drugim predstavljeno v Galeriji P74, Narodnem muzeju Slovenije, Galeriji Photon, Galeriji DobraVaga, GT22, v zavodu za sodobne umetnosti Aksioma in Galeriji Fotografiji. Trenutno zaključuje podiplomski študij fotografije na Akademiji za likovno umetnost in oblikovanjev Ljubljani.

Povezava do originalnega članka

Razstava. Uporniške identitete ali drzni in predrzni na Grajskem trgu
2022-06-13 - 2022-06-18 | Grajski trg 1 Grajski trg Maribor, Upravna enota Maribor, 2000 Slovenia
Slovenski dnevi knjige v Mariboru
Razstava
UPORNIŠKE IDENTITETE ALI DRZNI IN PREDRZNI
Od 13. do 18. junija na Grajskem trgu v Mariboru.
V okviru festivala Slovenski dnevi knjige v Mariboru vabimo k ogledu razstave, ki je nastala v sodelovanju s skupino dijakov I. in II. gimnazije, pod mentorstvom Natalije R. Črnčec. Mladi so, po srečanju z ilustratorjem in oblikovalcem Nenadom Cizlom, ustvarili likovna dela, ki so jih navdihnile izbrane življenjske zgodbe posameznikov iz knjig Zgodbe za otroke, ki si drznejo biti drugačni, I-IV.
»Sanjajte drzneje, merite višje, borite se siloviteje, in kadar ste v dvomih, se spomnite, da imate prav«. (Elena Favilli)

Povezava do originalnega članka

25. Dnevi knjige v MB - 1. dan
2022-06-13 10:00 - 23:00 (Europe/Paris) | Knjižni sejem
Festival Slovenski dnevi knjige v Mariboru – Ko te napiše knjiga, ki predstavlja največji literarni festival v regiji, bo med 13. in 19. junijem že petindvajsetič povabil Mariborčanke, Mariborčane in tuje goste k odkrivanju raznolikosti in bogastva slovenske literarne produkcije.
PROGRAM

10.00, GRAJSKI TRG
LE KORAK DO KNJIGE: ODPRTJE KNJIŽNEGA SEJMA
Do naslednje knjižne dogodivščine, novega znanja in užitka ob branju je le korak. Na sejmu lahko pri več kot tridesetih založnikih najdete bogat izbor knjižne ponudbe za vse generacije in bralske okuse, ki je na voljo po sejemskih cenah.
Sodelujejo: Založba Litera, Založba Pivec, KUD Sodobnost International, Založba Goga, Beletrina, Založba Miš, Založba Morfemplus, Založba Malinc, Založba Hart, Književno društvo Hiša poezije, Anja Zag Golob (samozaložba), JSKD, LUD Literatura, LUD Šerpa, Zavod Dve luni, Založba ZRC, Založba *cf, Časopis za kritiko znanosti, Revija Razpotja, Lisztov inštitut, Pokrajinski muzej Maribor, Slovenski gledališki inštitut – Slogi, Emanat, Festival Borštnikovo srečanje, Knjižnica Mestnega gledališča Ljubljana, Maska, Bukvarna Ciproš, Slovenska matica, Društvo KNOF, Podjetni center ViveRos, Quotelife, Društvo za informiranje o islamu, Krščanska adventistična cerkev, Center Aksio, studio Milimeter.
Knjižni sejem bo potekal vsak dan med 10. in 13. uro ter med 16. in 19. uro. V petek se nam pridružite na prvem večernem nakupovanju vse do 22. ure, v soboto pa se sejem zapre ob 13. uri.
Spremljevalni program knjižnega sejma bosta povezovala Elvis Berljak in Danaja Lorenčič.
Produkcija in izvedba: MKC Maribor.

foto: Nina Medved

10.00, GRAJSKI TRG
LEOPOLDOVE ŽIVAHNE TAČKE
Pripovedovalski nastop kratkih zgodb iz življenja muca Leopolda in njegove družine, ki jih je zapisal Luka Prosnik. Leopold je velik siv muc, član družine, za katerega bi lahko rekli, da je kar precej navihan. In lahko bi tudi rekli, da v njem na nek način spoznavamo avtorja, ki nam rad prikaže življenje skozi očala smeha in duhovitosti. Je velik ljubitelj dobrih avtomobilov, nogometa, knjig in verjetno tudi čokoladne torte? Pripovedovala bo Milena Pivec. Knjigo je ilustrirala Maiken Zupančič Danko.
Organizirata: MKC Maribor in Založba Pivec.

foto: Simon Zimič

11.00, GRAJSKI TRG
UPORNIŠKE IDENTITETE ALI DRZNI IN PREDRZNI – ODPRTJE ULIČNE RAZSTAVE

Grafika: Sandy Cizej

Razstava Uporniške identitete ali drzni in predrzni je naslonjena na zgodbe uporniških fantov in deklet, ki so s svojo pogumno držo uspeli na številnih družbenih področjih, in uresničili sanje, s katerimi dokazujejo, da je vedno znova mogoče doseči nove prostore svobode in se udejanjiti tudi v nenaklonjenih življenjskih okoliščinah. Imenitna likovna dela so ob prebiranju njihovih življenjskih zgodb in po navdihujočem srečanju z ilustratorjem in slikarjem Nenadom Cizlom ustvarili dijaki Prve in II. gimnazije z mentorico Natalijo R. Črnčec. Avtorica razstave je Zdenka Gajser.
Razstava bo na ogled vsak dan v času knjižnega sejma na Grajskem trgu, čez poletje pa bo gostovala v Kulturnem centru Pekarna in v Doživljajskem igrišču v Novi Vasi.
Produkcija: Mariborska knjižnica. Organizira: MKC Maribor.

12:00, GRAJSKI TRG, ODER KNJIŽNEGA SEJMA
SREDNJEŠOLSKI LITERARNO-GLASBENI MARATON: SREDNJA ŠOLA SLOVENSKA BISTRICA
Pesnici Iris Motaln in Tara Prosenjak bosta stopili na oder z izborom pesmi, pisateljica Kaja Vidmar z odlomkom iz kratke zgodbe, njihovo literarno ustvarjanje pa bo v glasbene vode popeljal šolski bend, v katerem nastopajo Liza Novak, Aneja Lončarič, Leo Geissler, Andraž Tkavc, Nik Obrul, Jernej Kosajnč, Nik Horvat, Miha Bučar, Luka Rupnik in Matjaž Korošec. Mladim stojijo ob strani njihove mentorice Maja Kodrič Crnjakovič, Ana Ferk in Natalija Majerič.
Organizirata MKC Maribor in Srednja šola Slovenska Bistrica

12.00, UNIVERZITETNA KNJIŽNICA MARIBOR, POD ARKADAMI UKM
OTVORITVENI DOGODEK JUBILEJNEGA 25. LITERARNEGA FESTIVALA SLOVENSKI DNEVI KNJIGE V MARIBORU – KO TE NAPIŠE KNJIGA 2022
Na otvoritveni slovesnosti bosta predsednica Društva slovenskih književnih prevajalcev Tanja Petrič, v imenu ustanovitelja, in direktorica MKC Maribor Marja Guček, v imenu pokrovitelja, razglasili prejemnika oz. prejemnico nagrade Vasje Cerarja za najboljši prevod na področju mladinske književnosti. Obrazložitev bo prebrala predsednica žirije Mateja Seliškar Kenda. Obiskovalce in organizatorje bodo nagovorili Dunja Legat, ravnateljica Univerzitetne knjižnice Maribor, Marja Guček, direktorica Mladinskega kulturnega centra Maribor, Marjeta Gostinčar Cerar ter slavnostni govornik Borut Gombač, pesnik, pisatelj, dramatik in knjižničar, ki te dni praznuje življenjski jubilej. V skulpturo Časovna kapsula Jožeta Šubica bo vložen izvirni literarni prispevek osrednje gostje festivala Anje Zag Golob. Potekalo bo odprtje razstave na prostem Beseda upora ter glasbeni nastop Daniela Mariniča. Otvoritveno slovesnost bosta moderirala Nino Flisar in Ajda Strajnar. Častna pokroviteljica podelitve nagrade Vasje Cerarja je Slovenska nacionalna komisija za UNESCO.
Organizirata: UKM in MKC Maribor.

16.00, GRAJSKI TRG, ODER KNJIŽNEGA SEJMA
B KOT BOŽA KOŠAK
Slovenka, na katero bi morali biti ponosni in o kateri doma še zmeraj vemo premalo, Boža Košak, svetovna modna kreatorka in umetnica, ki je ustvarjala predvsem v tujini, od Rima do Pariza in celo v Ameriki. V knjigi jo spoznamo skozi perspektivo njene nečakinje, avtorice Barbare Bajd. Čeprav so njeni dosežki v modi resnično osupljivi, imela je modne revije po vsej Evropi, objavljala v Voguu in Elle, njene kreacije so nosile zvezdnice kot sta Audrey Hepburn in Sophia Loren, pa se v tem delu razkrije predvsem z začetki svojega ustvarjanja in kot ilustratorka za humoristične časopise. Po vrnitvi iz Berlina leta 1938 je začela delati za Toti list in nato Novi toti. V knjigi si je tako moč ogledati več kot sto njenih humorističnih ilustracij, tudi iz italijanskih časopisov. Umetnico in knjigo o njej bo predstavila avtorica v pogovoru z Danajo Lorenčič.
Organizira: Založba Hart.

17.00, GRAJSKI TRG, ODER KNJIŽNEGA SEJMA
KAVNI KROG
Barbara Hanuš je v svojih kratkih zgodbah z naslovom Kavni krog krasno oživela dogajanje v majhnem obmorskem kraju, natančneje v domu za starostnike, kjer si okoli kave gospe rade podelijo vesele, ljube in kdaj tudi bridke spomine in izpovedi. Z avtorico se bo pogovarjala Danaja Lorenčič.
Organizira: Založba Hart.

18.00, GRAJSKI TRG, ODER KNJIŽNEGA SEJMA
VOKALNA SKUPINA A CAPPELLA
Desetčlanska ženska zasedba z osnovnim sporedom skladb iz slovenske kulturne dediščine in svetovne zborovske literature deluje v KUD Rače pod umetniškim vodstvom Toneta Žuraja. Leta 2020 je praznovala petnajstletnico ustvarjanja. Tekmuje na zborovskih tekmovanjih na regijskem in državnem nivoju, kjer prejema srebrna in zlata odličja. Nastopajo Katja Vasič, Teja Fuchs, Alja Majcen, Lucija Dajčman, Eva Mustafa, Line Eneja Brglez, Dora Ožvald, Kaja Ričnik in Neža Kavčič.
Organizirata: MKC Maribor in KUD Rače.

foto: Tone Žuraj

20.00, POLETNI KGB POD LETNIM AVDITORIJEM LUTKOVNEGA GLEDALIŠČA MARIBOR
LITERARNI VEČER LGBTQ+ Z GOSTJO NINO DRAGIČEVIĆ IN ODPRTIM LITERARNIM MIKROFONOM
Moderirano literarno branje in odprti literarni mikrofon. Nastopajo Nina Dragičević, Urša Majcen, Brynne Rebele-Henry (ZDA) in Tom Veber. Po branju sledi pogovor s pesnico, Jenkovo nagrajenko, Nino Dragičević, ki bo predstavila pesmi iz nagrajene pesniške zbirke To telo, pokončno. Nastopili bosta tudi Klara in Laura Gajšek, dogodek bo povezovala Špela Setničar.
Dogodek je del programa Maribor skozi rožnata očala in projekta Mavrični junij v Mariboru.
V primeru dežja bo prireditev v Sodnem stolpu.
Produkcija: MKC Maribor. Izvedba: MKC Maribor in KGB v sodelovanju z LGM.

* OPOMBE *

Zaradi velikega števila prireditev lahko pride do manjših sprememb v programu, o katerih boste pravočasno obveščeni na spletnih straneh organizatorjev.

Program

Prizorišča

o festivalu

Povezava do originalnega članka

ODPRTJE FESTIVALA SLOVENSKI DNEVI KNJIGE V MARIBORU
2022-06-13 12:00 (Europe/Paris) | UKM 10 Gospejna ulica Maribor, Upravna enota Maribor, 2000 Slovenia
Na slavnostnem otvoritvenem dogodku 25. literarnega festivala Slovenski dnevi knjige v Mariboru bomo razglasili prejemnika ali prejemnico nagrade Vasje Cerarja za najboljši prevod mladinske književnosti.

Ob tej priložnosti bo pod arkadami UKM odprta pesniška razstava Beseda upora.

Prisotne bodo nagovorili direktorica MKC Maribor Marja Guček, ravnateljica UKM Dunja Legat in Marjeta Gostinčar Cerar. Slavnostni govornik bo pesnik Borut Gombač.

Na otvoritvenem dogodku bo nastopil tudi harmonikar Daniel Marinič.

Prireditev bosta povezovala Ajda Strajnar in Nino Flisar.

Migracija simbolov
2022-06-13 17:00 (Europe/Paris) | PEKARNA MAGDALENSKE MREŽE
Predavanja iz umetnostne zgodovi: Ikonografija in migracija simbolov

Migracija simbolov
Že peto leto zapovrstjo, nadaljujemo s ciklom predavanj iz umetnostne zgodovine z uni. dipl. umetnostnim zgodovinarjem Simonom Žlahtičem.

Na sedmem srečanju se posvetimo migraciji simbolov.

Različni simboli, ki so prisotni v zahodnoevropski umetnosti, so do današnjih dni naredili dolgo in zavito pot. Naj bo to simbolika živali, rastlin ali barv na eni strani ali alegorije, grafični simboli in ikonografski tipi na drugi strani, vedno znova najdemo predhodne upodobitve.
Tako bomo sledili razvoju določenih prej omenjenih tem in jih sledili vse do starega Egipta, Mezopotamije in vse do Indije. Raziskali bomo antiko, skozi srednji vek, vse do novoveške umetnosti. Videli bomo kako se njihova vizualna podoba spreminja glede na kulturo in čas, sam motiv in bistvo ki ga nosi, pa ostajajo enaki.

Srečanja se odvijajo tedensko med majem in junijem, trajajo dve šolski uri in so zanimiva za poznavalce iz področja umetnosti, kot tudi za širšo zainteresirano javnost. Teme bodo predstavljene na obvladljiv in sistematičen način, na trenutke tudi bolj poglobljeno.
V osmih predavanjih bomo obdelali temo ikonografije in migracije simbolov. Predavanja bo sestavljala obilica fotografij in primerov migracij simbolov, ter napotkov za nadaljnjo branje in poglabljanje znanja.

Povezava do originalnega članka

28. obletnica Pekarne
2022-06-13 19:00 - 2022-06-19 00:00 (Europe/Paris) | Celoten kompleks KC Pekarna
Območje nekdanje vojaške pekarne je že vse od leta 1994 prostor ustvarjanja, povezovanja in delovanja mnogih. Ne gre zgolj za prostor kulturnih vsebin, ki jih obiskovalci konzumirajo vsake toliko, ampak pomembno samoniklo prizorišče, gre za bogat in kompleksen preplet kulturnih, mladinskih, družbenih, socialnih in športnih vsebin, globoko vpetih v sosesko. V 28-ih letih obstoja smo doživeli vzpone in padce – tako kot vsaka skupnost, ki ustvarja, proizvaja, vzgaja in spodbuja ter se hkrati upira divjemu pohodu kapitalizma.
Akterji različnih organizacij in prostorov ob 28. obletnici Kulturnega centra Pekarna tako vabimo na raznovrstne dogodke, ki bodo potekali v tednu med 13. in 19. junijem.

Program:
PONEDELJEK, 13. 6. 2022
19.00 / dvorana Gustaf
Dokudoc dokumentarna obzorja: Glasba za razmišljujoče – V spomin Marku Breclju
Filmski večer s pogovorom je spominski dogodek za Marka Breclja, ki bo potekal kot spremljevalni program oziroma napoved gostujoče razstave Brecljevih avtorskih plakatov Četrti četrtki, s katerimi od petka, 17.6.2022 naprej gostujeta koprsko Društvo prijateljev zmernega napredka in Ustanova nevladnih mladinskega polja Pohorski bataljon. Spominski filmski večer odpira dr. Rajko Muršič, ki bo v živo in v spletnem prenosu govoril o liku in delu Marka Breclja, kakor se ga radi spominjamo. Po pogovoru sledi ob 20. uri projekcija dveh dokumentarnih filmov o Marku Breclju, ki sta nastala v produkciji RTV Slovenija: M.arK.obreC.elj režiserja Zorana Živulovića in Priletni parazit ali kdo je Marko Brecelj Janeza Burgerja.
https://dokudoc.si

TOREK, 14. 6. 2022
19.00 / KC Pekarna
Za par ušes besed
Simona Kopinšek, zvesta literaturi in Pekarni, bo prebirala in interpretirala uporniško poezijo, zgodbe modrosti in anekdote. Kje? Povsod v Pekarni. V parku pod platano, med bambusovimi stebli, izza zavese v dvorani Gustaf …
21.00 / park KC Pekarna
StopTrik v pekarniškem parku
Izbor najboljših stop animacij minulih dveh edicij mednarodnega filmskega festivala StopTrik. Le ta je skozi dobro desetletje zrasel v mednarodno priznano praznovanje stop animacije in platformo poglobljene medkulturne izmenjave. Stop animacija je prestižna tehnika animacije, ki prikazuje nežive predmete v gibanju in ob neprekinjenem predvajanju zaporedja fotografij, ustvari iluzijo gibanja. Zgodbe razvija ter predstavlja na načine, ki presegajo omejitve zakonov narav in realnosti ter se loteva najrazličnejših tematik, vse od lahkotnih do malo bolj kompleksnih, zabavnih in takih, ki nam dajo misliti.
https://www.stoptrik.com

SREDA, 15. 6. 2022
11.00
Tiskovna konferenca KC Pekarna
15.00 / pista
Vrzimo logiko profita v koš – basket turnir
Samoorganiziran turnir v košarki na en koš med dvema ekipama, ki jo sestavljajo 3 osebe na improviziranem, bežno definiranem in neizpravnem igrišču. Prijave ekip ob 15.00, pred začetkom dorečemo, ali igramo do 11, ali na čas, ferplej je cenjen, nagrad ne bo. Dogodek ni profitabilne narave z njim pa opozarjamo na logiko, ki usmerja procese v našem mestu.
19.00 / dvorana Gustaf
O teorijah zarot – kaj je moč storiti, kadar fikcija nadomesti resničnost
Dr. Tomaž Grušovnik bo predstavil konspiracizem in odgovoril na vprašanje, zakaj so teorije zarot tako popularne. Šlo bo za predstavitev sveže izdane knjige esejev o teorijah zarot Midva ne bova rešila sveta! (Mladinska knjiga, 2022) z avtorjem izr. prof. dr. Tomažem Grušovnikom (v živo) in s komentatorjem red. prof. dr. Nenadom Miščevićem (preko zoom povezave). Dogodek organizirajo Slovensko filozofsko društvo, Društvo za razvoj humanistike Zofijini ljubimci in AGD Gustaf s podporo Oddelka za filozofijo Filozofske fakultete Univerze v Mariboru.
20.00 / Pekarna Magdalenske mreže
Proti-zgodbe in izgradnja skupnosti
V sklopu programa Knjižnica tete Rose bo potekal pogovor na temo proti-zgodbe in izgradnja skupnosti z gostjama iz Gradca, Dijano Simić feministično literarno teoretičarko in dr. Si Sophie Pages Whybrew, znanstvenico s področja spola in različnosti, sourednicama dela Affective Worldmaking – Narrative Counterpublics of Gender and Sexuality, 2022. Spolna in seksualna kontra-javnost proizvaja vse kritičnejše, vidnejše in vplivnejše proti-pripovedi, ki imajo pomembno vlogo pri izgradnji skupnosti, tako pri njihovi vzpostavitvi, popravi krivic, in izražanju moči tovarištva ter solidarnosti. Poletele bomo preko širšega pojugoslovanskega področja in presejale različne strategije, pristope in literarne žanre ter se podrobneje posvetile izjemni, pri nas premalo poznani sodobni bosansko-hercegovski kvirovski literaturi. Pogovor bo moderirala filozofinja, dr. Maja Pan.
https://pekarnamm.org/15577

ČETRTEK, 16. 6. 2022
16.00 – 19.00
Popoldan odprtih vrat
16.00 / park KC Pekarna
Simulacija podnebne konference za mlade
Pekarna Magdalenske mreže in Inštitut za politike prostora za mlade podnebne aktiviste_ke organizirata dvourno delavnico namenjeno pridobivanju znanja o podnebnih spremembah in potrebnih ukrepih, da se izpusti toplogrednih plinov zmanjšajo na globalni ravni. Delavnica bo potekala kot simulacija pogajanj med različnimi skupinami držav, kot se zares odvijajo vsako leto na podnebni konferenci Združenih narodov. Metodologija delavnice je pripravljena na osnovi metodologije World Climate Simulation z uporabo C-ROADS simulacije (doslej že okoli 2.000 ponovitev v 104 državah). Gre za igro vlog, kjer se mladi razdelijo na 6 skupin različnih držav, ki nastopajo na podnebni konferenci Združenih narodov, določijo svoje pogajalske cilje in se potem o njih pogajajo med skupinami. Delavnica je namenjena vsem mladim, ki se želijo aktivistično udejstvovati na področju boja proti podnebnim spremembam in podnebni krizi.
https://pekarnamm.org/15601
17.00 / MC Pekarna
Kobanov memorial – biljard turnir

19.00 / pred Supernovo
Jašar/Azhdari/Marinič trio
Za sebe pravijo: Mi smo najboljši trio daleč naokoli. Predstavili bodo svoj prvi album z imenom: Mi smo najboljši trio daleč naokoli. Svojo zvrst glasbe opredeljujejo kot Azerbajdžansko-Eskimski etno disko punk. Glasbeni projekt Sanjina Jašarja na bobnih, Behranga Azhdarija na električnem basu in harmonikaša Daniela Mariniča s specialnim gostom Ernest Johnny Grass (rizle).
22.00 / dvorana Gustaf
Jam session
Četrtek je dan za jam session v Gustafu. Bobni, kitarski in bas ojačevalec, klaviature ter mikrofon(i) + kak DI priključek, čakajo na odru, ostala glasbila pa prihajajo na oder s svojimi lastniki.
http://www.gustaf.si

PETEK, 17. 6. 2022
11.00 / dvorana Gustaf
UPB Alelujanje: Rastemo do tal. Razpadnim procesom na snidenje.
16.00 / K.U.R.D.
Turnir v namiznem tenisu
17.00 / MC Pekarna
Kobanov memorial – biljard turnir
17.00 / park KC Pekarna
Špriclauf
Da se ohlajeni ter z norčijami lažje pripravimo na vroče dni, vas vabimo na dogodek, ki bo potekal kot ekipno tekmovanje. V ekipi morajo biti najmanj 3 osebe, vodna brizgalka ima lahko največ 1L kapacitete. V vodo bo za to, da lažje določimo zmagovalno ekipo, vmešanaizperljiva rdeča in modra akrilna barva. Potrebujete vodno pištolo, belo oz. svetlo majico in dobro voljo. Nagrada bo izvedena na kraju dogodka.
18.00 / dvorana Gustaf
Otvoritev razstave Četrti četrtki
Spominska retrospektiva avtorskih plakatov Konzorcija Prvi na vasi, ki jih je oblikoval umetniški heroj Marko Brecelj. Plakati so nastajali ob izvajanju projekta Četrti četrtki v kulturnem domu Hrpelje. Razstava obsega okoli štirideset listov A3 formata, nastalih med junijem 2017 in decembrom 2021, ki so razglaševali multimedijske pogovorne večere, predstavitve različnih gostov in gostij, izvirnih videoprojekciji in improvizacijska presenečenja.
KONCERTNI DEL / PISTA
19.00 / Justice Sale
Justice Sale so 5-članska stoner rock skupina, ki je pričela z delovanjem leta 2020 in jo sestavljajo: Leon Svilar na vokalu, Matija Furlan na kitari, Beno Meglič na kitari, Dušan Rabrenović na bas kitari, Vesna Godec na bobnih. Med svoje vplive štejejo bande kot so Kyuss, Tool, Sleep, 1000mods, My Sleeping Karma, A Perfect Circle, Slo Burn, Monster Magnet, Stoned Jesus, Red Fang, King Buffalo, Black Sabbath. Izvajajo izključno avtorsko glasbo v katero dodajajo elemente iz sorodnih glasbenih žanrov kot so npr. psychedelic, metal, alternative, progressive.
https://www.facebook.com/Justice-Sale-107367501933213
19.45 / Dunraven
Svež power trio iz Seattla ob Sotli, ki že vse od devetdesetih rojeva razne težko-kategorne zasedbe. Furajo neko hostarsko, malo bolj vlažno, stoner špuro desert rocka in se gibljejo v sferah melodičnega stonerja z opazno granđerskimi vokali in pankerskimi teksti. Brezkompromisno prisegajo na temačnejše in bolj grobe zvoke. Pred dvema letoma so izdali svoj prvi EP, njihovi komadi so večinoma v angleščini, lotijo pa se tudi priredb domačih ljudskih pesmi.
Duneraven so: Andrej Černelč na kitari, Gašper Tominšek na basu in Gaja Pekošak na bobnih.
https://www.facebook.com/officialdunraven
20.30 / balans
Bunkerpop balans z vsebino, tehničnostjo in zvočno-lirično estetiko gradi na širokem spektru naredi si sam glasbenih elementov iz zaklonišč ter se spretno poigrava z različnimi zvrstmi. Svoj simpatično muhast glasbeni izraz dopolnjujejo z iskrivim samozavedanjem o absurdnosti in močno vizualno estetiko. Ravnotežje so našli v minimalističnem art-punkovskem izrazu, ki mu lahko prisluhnemo na obsežni diskografiji in odrih po vsej Evropi.
balans so: Kristin Čona, Andrej Pervanje in Jan Kmet
https://www.instagram.com/____balans____/
21.30 / Nina Bulatovix
Nekdaj hišna Nina Bulatovix, združena kot surov glasbeno-besedni upor proti nesposobnostim in samozadostnostim politike ter obče blaznosti. Glavna preokupacija še danes ostaja preizpraševanje pozicij in razmerij moči, bend se je iz Pekarne preselil na Metelkovo, glasbena zakladnica pa postaja vse večja. Grenkosladkost časa in prostora ujemajo v zapeljive melodije, spevna besedila in eklektičnost izraza. Glasba za ples v času neznosnosti. Nina Bulatovix so: pevec Gregor Kosi, basist Marko Širec in bobnar Jure Lavrin + gost Andrej Hrvatin
https://www.facebook.com/Nina-Bulatovix-160221820687482
Lubadar bo osvetljeval telemark.
AFTER DEL / DVORANE
22.00 / MC Pekarna / 80s & 90s
Ritensko, ritemsko in žanrsko raznoliko glasbeno popotovanje v obdobje zadnjih izdihljajev prejšnjega tisočletja. Prince, Mixies, Iron Maiden, The Cure, Depeche Mode, Black Sabbath, U2, R.E.M, Michael Jackson, Judas Priest, Misfits, Nirvana, No Doubt, Pearl Jam, Snoop Dogg, The Offspring, Tool, Foo Fighters… Vstop prost.
23.00 / Gustaf / poptrsh
Poptrsh je projekt v katerem Marko Jaušovec in Vita Kolar združujeta področja konceptualnega, glasbenega in vizualnega sveta. Močno uprta na kulturo samplanja, prosto jemljeta iz smetišča pop kulture, rekonstruirata in spreminjata po lastnih videnjih, hkrati pa odpirata globji konsenz na podlagi interpretacije doživetega. Sodobna produkcijska okolja in prakse jima dajejo neizčrpen poligon za razvijanje lastnih orodij, katera uporabljata na nekonvencionalen način.
https://www.facebook.com/poptrsh

SOBOTA, 18. 6. 2022
12.00 / park KC Pekarna
ScrappyDrums
Delavnica izdelave in igranja jezičnih bobnov ali Scrappy-jev s Sebastijanom Haličem. Bobnar lastnoročno izdeluje svoja glasbila iz recikliranih materialov, med drugim tudi iz rabljenih in izpraznjenih plinskih buč, iz katerih privablja posebne, celo meditacijske zvoke. Scrappy-ji so preprosti glasbeni instrumenti, narejeni iz različnih materialov. Izdelati jih je možno iz vsake raztezne posode, iz kompresorskih posod ali praznih jeklenk za plin. Uglašeni v starodavne, že pozabljene lestvice, prinašajo svežino, čarobnost, mir in nemir… Scrappy-ji omogočajo drugačen, preprostejši pristop k ustvarjanju glasbe. Ni pravil, ni omejitev. Glasbeno predznanje ni potrebno. V njihov zven se lahko potopi slehernik, od najmlajšega do najstarejšega.
https://www.facebook.com/scrappydrums
12.00 / terasa HOP
Družabni popoldan
Zbrani dj-i bodo, kot pravijo, na najlepši terasi v mestu s svojo ljubeznijo do glasbe, pričarali prijeten družabni popoldan ob odlični glasbi. Tako obiskovalci kot zaposleni se bodo podružili, zaplesali in tako preživeli prijeten sobotni popoldan. Posebna gostja Urška Gajt bo dogodek še dodatno začinila s svojim angelskim glasom.
16.00 / K.U.R.D.
Turnir v namiznem tenisu
17.00 – 20.00
Popoldan odprtih vrat
18.00 / park KC Pekarna ali Hladilnica
Pirhalter
Nastop pekarniške glasbene skupine v akustični izvedbi.
https://www.facebook.com/pirhalter
19.00 / KC Pekarna
Erotično valovanje besed
Erotika je krasna beseda številnih pomenov. Z njo je prepojena umetnost, naj gre za glasbo, film, slikarstvo, literaturo. Simona Kopinšek bo željnim sladko opojnih vsebin prebirala znane in manj znane zgodbe, pesmi, prigode …
KONCERTNI DEL / PISTA
19.30 / Uporabniki
Štirje mušketirji z abnormalno veliko levo modo.
https://www.facebook.com/Uporabniki-234422138477798
20.30 / Liburoa
Liburoa je skupina petih mladih glasbenih ustvarjalcev, katere druži želja po igranju kvalitetne glasbe z alternativnim pridihom. V njihovih avtorskih pesmih lahko uživamo v prepletu alternativnega rocka, rocka ter funka, glasbo pa dopolnjujejo izvirna in tematsko raznolika angleška besedila.
https://www.facebook.com/liburoa/
21.30 / No Rules
Rockerji prihajajo izvorno iz Tuzle v Bosni, v zadnjem desetletju pa so se napol ustalili tudi v Ljubljani. Skupino je nekje v oktobru leta 1999 ustanovil kitarist Goran Čampara, ki je uresničil svojo dolgoletno željo, da ustvari rokenrol bend v Tuzli. Igrajo garažni rock in blues z izvirnimi besedili v bosanskem jeziku. Igor Bašin je ob njihovi najavi na festivalu Garage Explosion 2008, ko jih je predstavil Sloveniji zapisal: “Če imajo Srbi Partibrejkerse, Hrvati Majke in Slovenci Res Nullius, potem imajo v Bosni in Hercegovini No Rules.”
https://www.facebook.com/NoRulesSlovenija/
AFTER DEL / DVORANE
22.00 / MC Pekarna / Metal attack feat. Gorelord, Fox-M, Moontroll, Destroyer.
Destroyer aka foter Metal Attacka, je zbral staro ekipo dj-jev, da nam pričarajo spet tako metalsko vzdušje, kot je bilo na samem začetku tega projekta, 19 let nazaj. Kakopak vse zvrsti metala, za vsakega nekaj. Slemanje zagotovljeno! Ambient: metal, folk, megla in glasbeno primerne projekcije na velikem platnu, seveda neodvisne od glasbe. Prost vstop!
23.00 / Gustaf / Madamdub & Selyak
Madamdub (Dubomb Crew MB)- roots, dub, digital dub, steppers in dubstep. DUBOMB je bil ustvarjen v začetku leta 2011 v mariborski Pekarni, od takrat je nastalo okoli 40 Dubomb dogodkov s številnimi glasbenimi skupinami in DJ-i.
Selyak je sprva navduševal v DJ kolektivu Dubsystem Sound, kasneje s solo projektom Free Form Dub in nazadnje še v live dub zasedbi Dubzilla. Z vinilov nam bo postregel z DUB fuzijo širokih razsežnosti. In DUB we trust.

NEDELJA, 19. 6. 2022
18.00 / park KC pekarna
Supernovino tekmovanje v meditaciji
Meditatorji vseh dežel ste vabljeni na prvo SUPERNOVINO TEKMOVANJE V MEDITACIJI, kjer bomo v prostem slogu meditirali dokler ne bo nekdo zmagal. Meditacija bo trajala od začetka do konca.
19.00 / park KC pekarna
Supernovin medgeneracijski gumitvist
Na SUPERNOVIN MEDGENERACIJSKI GUMITVIST ste vabljeni vsi ljudje vseh starosti, kjer bomo starejši obujali spomine na nostalgično elastičnost medtem ko bodo mladi lahko videli, kako smo si nekoč krajšali čas brez računalnikov, tablic in telefonov. Zaradi varnosti in zaščite in v izogib morebitnim tožbam polagamo vsem mamicam na dušo, da pridejo brez modrčkov, saj se pri skakanju lahko moderček hitro zaplete v gumitvist in lahko pride tudi do hujših poškodb. Gumitviste prinesite s seboj.

Povezava do originalnega članka

modul ≡ Tara Pattenden: TEENSYnth
2022-06-14 00:00 (Europe/Paris) | Delavnica Zavoda Projekt Atol za otroke od 9 do 14 let v Modni hiši Maribor, Partizanska cesta
Udeleženci delavnice se bodo spoznali z zvočnimi možnostmi, ki jih ponuja razvojna ploščica Teensy 3.2, ter z dodajanjem nekaterih osnovnih elektronskih komponent (kot so potenciometri in LDR) sestavili elektronsko zvočilo z dvema oscilatorjema. Delavnica bo pokrila številne koristne informacije za začetnike, na primer, kako z Teensy orodjem za oblikovanje zvočnega sistema ustvariti oscilator ter kako lahko s preprostimi posegi v Arduino kodo sintetizatorju prosto dodajamo potenciometre in senzorje. Vsak udeleženec bo na delavnici dobil tudi priročni Labbook z vsemi informacijami za nadaljnje učenje in samostojno raziskovanje.
Več info
Avtorica: Tara Pattenden
Mentorja: Rea Vogrinčič in Lovrenc Košenina
Starost: od 16 let dalje
Prijave
Delavnica je brezplačna. Za udeležbo ni potrebnega predznanja in dodatnega orodja. Zaradi omejenega števila mest je obvezna predhodna prijava na spletni povezavi.

Povezava do originalnega članka

25. Dnevi knjige v MB - 2. dan
2022-06-14 09:10 - 22:10 (Europe/Paris) | Knjižni sejem
Festival Slovenski dnevi knjige v Mariboru – Ko te napiše knjiga, ki predstavlja največji literarni festival v regiji, bo med 13. in 18. junijem že petindvajsetič povabil Mariborčanke, Mariborčane in druge goste k odkrivanju raznolikosti in bogastva slovenske literarne produkcije.
Dan bomo pričeli s pripovedmi iz kamene dobe, potem pa nadaljevali do sodobnih literarnih uporov: drznih prevajalcev, avtoric, rekonstruirali bomo Kosovela, spoznavali po kakšnih robovih hodijo slovenski kantavtorji, zvečer pa se prepustili branju najbolj drznih slovenskih prozaistov.
Vabljeni!
PROGRAM

9.10, OSNOVNA ŠOLA FRANCETA PREŠERNA
GOSTOVANJE AKTUALNEGA DOBITNIKA VEČERNICE SEBASTIJANA PREGLJA
Sebastijan Pregelj je prejemnik 25. večernice za najboljše slovensko mladinsko literarno delo preteklega leta za knjigo Vrnitev, ki jo na festivalu Oko besede podeljuje časnik Večer. Vrnitev je šesti del zbirke Zgodbe s konca kamene dobe, ki jo ilustrira Jure Engelsberger in je namenjena bralcem konca prvega ter tistim v drugem bralnem obdobju. Tematika življenja koliščarjev je predstavljena skozi napete zgodbe dečka Brina. Pogovor s pisateljem vodi Darka Tancer-Kajnih.
Organizirajo: MKC Maribor, Osnovna šola Franceta Prešerna in Mariborska knjižnica – revija Otrok in knjiga.

foto: Osebni arhiv

10.00, GRAJSKI TRG
LE KORAK DO KNJIGE: ODPRTJE KNJIŽNEGA SEJMA
Do naslednje knjižne dogodivščine, novega znanja in užitka ob branju je le korak. Na sejmu lahko pri več kot tridesetih založnikih najdete bogat izbor knjižne ponudbe za vse generacije in bralske okuse, ki je na voljo po sejemskih cenah.
Sodelujejo: Založba Litera, Založba Pivec, KUD Sodobnost International, Založba Goga, Beletrina, Založba Miš, Založba Morfemplus, Založba Malinc, Založba Hart, Književno društvo Hiša poezije, Anja Zag Golob (samozaložba), JSKD, LUD Literatura, LUD Šerpa, Zavod Dve luni, Založba ZRC, Založba *cf, Časopis za kritiko znanosti, Revija Razpotja, Lisztov inštitut, Pokrajinski muzej Maribor, Slovenski gledališki inštitut – Slogi, Emanat, Festival Borštnikovo srečanje, Knjižnica Mestnega gledališča Ljubljana, Maska, Bukvarna Ciproš, Slovenska matica, Društvo KNOF, Podjetni center ViveRos, Quotelife, Društvo za informiranje o islamu, Krščanska adventistična cerkev, Center Aksio, studio Milimeter.
Knjižni sejem bo potekal vsak dan med 10. in 13. uro ter med 16. in 19. uro. V petek se nam pridružite na prvem večernem nakupovanju vse do 22. ure, v soboto pa se sejem zapre ob 13. uri.
Spremljevalni program knjižnega sejma bosta povezovala Elvis Berljak in Danaja Lorenčič.
Produkcija in izvedba: MKC Maribor.

foto: Nina Medved

10.30, GRAJSKI TRG, ODER KNJIŽNEGA SEJMA
PISATELJ SEBASTIJAN PREGELJ IN NJEGOVA ZBIRKA KNJIG ZGODBE S KONCA KAMENE DOBE
Zgodbe s konca kamene dobe je serija sedmih pustolovskih fantazijsko-zgodovinskih otroških in mladinskih knjig Sebastijana Preglja, ki so izšle pri založbi Miš med letoma 2016 in 2021. Avtor ilustracij je Jure Engelsberger. Za šesti del, Vrnitev, je Pregelj prejel nagrado večernica, medtem ko sta bila prvi in drugi del nominirana za nagrado desetnica. Prvih šest delov serije je prejelo znak kakovosti Zlata hruška. Na odprtem odru Grajskega trga bo Sebastijan Pregelj mlademu občinstvu predstavil izbrane odlomke iz knjig Deček Brin na domačem kolišču, Do konca jezera in naprej, K morju, Pri kamnitem stolpu, V snegu in ledu, Vrnitev in Nov dom.
Organizira: MKC Maribor.

11.00, GRAJSKI TRG, ODER KNJIŽNEGA SEJMA
PREVOD NA OKNU: URŠKA P. ČERNE IN PETRA KORŠIČ
Cikel Prevod na oknu že leta skrbi za izpostavljanje avtorstva in pomena književnega prevajalca, osvetljuje sprotno izstopajočo produkcijo in je priklon slovenski prevajalski dediščini. O književnem prevajanju iz nemščine v slovenščino bo na podlagi lastnih del in izbranih odlomkov drugih vrhunskih prevajalcev spregovorila germanistka Urška P. Černe, Sovretova nagrajenka leta 2008 za prevod romana Binkoštni torek Andreasa Maierja. S kritičarko Petro Koršič bosta izpostavili uspele in prevajalsko intrigantne prevode, ki širijo in bogatijo jezik in kulturo.
Organizirata: MKC Maribor in KUD AAC Zrakogled.

12.00, GRAJSKI TRG, ODER KNJIŽNEGA SEJMA
KNJIGE NA OKNU: ALENKA JOVANOVSKI, KRISTINA KOČAN, PETRA KORŠIČ
Prevajalki in pesnici Alenka Jovanovski in Kristina Kočan se bosta s kritičarko Petro Koršič pogovarjali o ameriški avtorici Audre Lorde in o prevajanju njenih del v slovenščino. O njeni poeziji v knjigi Postaje (ŠKUC) in o njeni esejistični knjigi Dnevniki raka (KUD AAC Zrakogled), v kateri oriše svoj boj z rakom dojke konec sedemdesetih let prejšnjega stoletja ter poda še danes aktualen premislek o tem, kako je ženska videna v očeh širše družbe. Knjiga iskreno in brez olepševanja odpira tudi najgloblja vprašanja in pomisleke ob diagnozi, zdravljenju in sprejemanju novih vzorcev življenja.
Organizirata: MKC Maribor in KUD AAC Zrakogled.

12.30, GRAJSKI TRG
REKONSTRUIRAJMO KOSOVELA
Kaj nastane, ko združimo konse Srečka Kosovela z njegovimi revolucionarno zasnovanimi integrali? Kosovel se je pri sestavljanju konsov navezoval na avantgardno gibanje in koncepte, ki so jih zasnovali številni evropski pa tudi ruski konstruktivisti in avantgardisti, ki so pred stotimi leti gradili moderno umetnost za novega človeka. Performerka Miša Gams bo s performansom Re-kons-truirajmo Srečka Kosovela obiskovalcem Grajskega trga v Mariboru ponudila možnost za poigravanje oz. rekonstrukcijo Kosovelovih konsov in integralov na nov način s poudarkom na reciklaži oz. ponovnem sestavljanju skupinske pesmi, ki bo na eni strani obdržala modernistično formo konsov, na drugi pa bo ohranila revolucionarnega duha Kosovelovih integralov. Svojevrstna literarna umetnina bo predstavljala produkt naključnega žrebanja Kosovelovih verzov s strani mimoidočih in njihove kreativne žilice, s pomočjo katere bodo povezovali verze v unikatno vizualno obliko na tabli, ki bo na ogled na stojnici MKC Maribor.
Produkcija: MKC Maribor.

16.00, GRAJSKI TRG, ODER KNJIŽNEGA SEJMA
ISLAM IN ČLOVEKOVE PRAVICE
Knjigo Islam in človekove pravice bo predstavila Vera Klopčič, pravnica in prevajalka knjige. Osredotočila se bo na avtorja knjige, priznanega pravnika in politika Muhammada Zafrullaha Khana, ki je v večletnem delu na mednarodnem sodišču odlično spoznal mednarodno pravo. Knjigo je napisal, da bi izpostavil, kako je Splošna deklaracija o človekovih pravicah ideal in simbol pomena človekovih pravic za vse, hkrati pa bo širši mednarodni skupnosti predstavil temeljna izhodišča islamske vere ter gradil na skupnih točkah.
Organizira: Društvo za informiranje o islamu.

17.00, GRAJSKI TRG, ODER KNJIŽNEGA SEJMA
REVIJA SPIRALA SE PREDSTAVI
Uredniški odbor literarne revije Spirala bo predstavil istoimenski literarni festival, ki vsako jesen poteka v Slovenskih Konjicah, ter prispevke iz revij, ki so jih izdali v preteklih letih. Sodelujejo: Ana Miličevič, Tonja Jelen, Maja Furman, Marko Bezenšek in gostje.
Organizirata: MKC Maribor in Splošna knjižnica Slovenske Konjice

18.00, UMETNOSTNA GALERIJA MARIBOR
VODSTVO PO RAZSTAVI SODOBNA SLOVENSKA ILUSTRACIJA V UGM Z ARJANOM PREGLOM
Razstava 14. Slovenskega bienala ilustracije v Umetnostni galeriji Maribor ponuja pregled čez odličnost, raznolikost in naboj nagovora sodobne slovenske ilustracije. Na razstavi je predstavljenih več kot osemdeset avtorjev in avtoric, ob tem lahko obiskovalci prelistajo več kot petdeset knjig, ilustriranih z originali na razstavi. Slikar, ilustrator, pisatelj in tviteraš Arjan Pregl nas bo popeljal po razstavi in ponudil svoj pogled na pomen kakovostne ilustracije za odrasle in otroke, pomen bienala ilustracije ter izpostavil poetike nekaterih avtorjev in avtoric na razstavi.
Produkcija in izvedba: Umetnostna galerija Maribor.

18.00, LITERARNA HIŠA MARIBOR
MALGORZATA LEBDA: ŽETEV
Predstavitev pesniške zbirke sodobne poljske pesnice, ki je izšla pri kulturnem društvu Mariborska literarna družba lani v času prepovedi prireditev. Prevedla jo je Katarina Šalamun Biedrzycka, predstavil pa jo bo Marjan Pungartnik.
Organizira: Kulturno društvo Mariborska literarna družba.

20.00, POLETNI KGB POD LETNIM AVDITORIJEM LUTKOVNEGA GLEDALIŠČA MARIBOR
UPORNO, DRZNO, DOSTOJANSTVENO – VELIKO PROZNO BRANJE
Na literarnem dogodku bodo ugledni pisatelji in pisateljice Andrej E. Skubic, aktualni nominiranec za nagrado kresnik, slikar in pisec Arjan Pregl, pisatelj, kolumnist in zdravnik Franjo H. Naji ter letošnja Cankarjeva nagrajenka Simona Semenič brali iz svojih najnovejših del in spregovorili o pomembnosti pogumne in brezkompromisne pokončne drže ter etiki in človečnosti v obdobju nasilja ideologij. Glasbeni gost bo eden najbolj kreativnih slovenskih harmonikarjev Daniel Marinič. Dogodek bo povezovala Jerneja Ferlež.
V primeru dežja bo prireditev v Sodnem stolpu.
Organizira: MKC Maribor. Izvedba: MKC Maribor in KGB v sodelovanju z LGM in Narodnim domom Maribor.

* OPOMBE *

Zaradi velikega števila prireditev lahko pride do manjših sprememb v programu, o katerih boste pravočasno obveščeni na spletnih straneh organizatorjev.

Program

Prizorišča

o festivalu

Povezava do originalnega članka

modul ≡ Kakšne oblike je zvok
2022-06-14 17:00 (Europe/Paris) | Delavnica Društva Ljudmila za otroke 9-14 let v Modni hiši Maribor, Partizanska cesta
Kako bi lahko pogledali v zvok? Kakšne oblike bi odkrili, če bi zvok spremenili v podobo?
Če bi radi izvedeli, kako lahko vidimo zvok, se nam pridružite na delavnici izdelovanja ‘’sinestetičnega’’ kabla. Ta nam bo omogočil sinestetično iskušnjo oziroma soobčuje zvoka in slike. Z izdelanim kablom bomo povezali poljubne proizvajalce zvoka (računalnik, telefon, mp3 predvajalnik… ) in ekran. Kabel deluje tako, da signale, ki običajno nosijo informacijo barvnosti in svetlosti pikslov, zamenjamo z zvočnimi signali.
S hkratnim opazovanjem nastalih podob in poslušanjem zvoka bomo lahko opazovali lastnosti zvoka, ki bi jih samo s poslušanjem težko opazili. Ob tem bomo spoznali še delovanje diod, osnove spajkanja, kako delujeta VGA in avdio kabel in še kaj!
Prijave
Delavnica je namenjena otrokom v starostni skupini 9-14 let in je brezplačna. Za udeležbo ni potrebnega predznanja in dodatnega orodja. Zaradi omejenega števila mest je obvezna predhodna prijava na spletni povezavi.

Povezava do originalnega članka

modul ≡ LegoRobotika
2022-06-14 17:00, 2022-06-15 17:00 (Europe/Paris) | Delavnica Spreten.si za otroke od 9 do 14 let v Modni hiši Maribor, Partizanska cesta
Uporabljali bomo zabavne aplikacije (igrice), ki otroke vodijo skozi prve korake programiranja in jih učijo mišljenja “kot to počnejo računalniki”. Uporabljamo robote, ki otrokom pokažejo, kako sta program in njegova izvedba povezana in kaj robot naredi, ko mu “naložimo program”. Izdelujemo igrice, ki so lahko povsem po idejah otrok. Otroci spoznajo, kako se kaj v naredi, programira, da “v igrici deluje” (in koliko razmišljanja in truda je potrebno za to). Lotimo se tudi 3D oblikovanja.
Prijave
Delavnica je brezplačna. Za udeležbo ni potrebnega predznanja in dodatnega orodja. Zaradi omejenega števila mest je obvezna predhodna prijava na spletni povezavi.

Povezava do originalnega članka

Vodstvo po razstavi Sodobna slovenska ilustracija z Arjanom Preglom
2022-06-14 18:00 (Europe/Paris) | Maribor center / Umetnostna galerija Maribor (Strossmayerjeva 6, Maribor)
Razstava 14. Slovenskega bienala ilustracije ponuja pregled čez odličnost, raznolikost in naboj nagovora sodobne slovenske ilustracije.
Vodi: Arjan Pregl, slikar, ilustrator, pisatelj in tviteraš
Na razstavi je predstavljenih več kot 80 avtorjev in avtoric z originalnimi ilustracijami, nastalimi v zadnjem obdobju. Ob tem lahko obiskovalci prelistajo več kot 50 knjig, ilustriranih z originali na razstavi.
Slikar, ilustrator, pisatelj in tviteraš Arjan Pregl nas bo popeljal po razstavi in ponudil svoj pogled na pomen kakovostne ilustracije (za odrasle in otroke), pomen bienala ilustracije ter izpostavil poetike nekaterih avtorjev in avtoric na razstavi.
Dogodek je del programa Slovenskih dnevov knjige v Mariboru, ki jih organizira Mladinski kulturni center Maribor in potekajo med 13. in 18. junijem 2022.
Udeležba je brezplačna.

Povezava do originalnega članka

25. Dnevi knjige v MB - 3. dan
2022-06-15 10:00 - 23:00 (Europe/Paris) | Knjižni sejem
Festival Slovenski dnevi knjige v Mariboru – Ko te napiše knjiga, ki predstavlja največji literarni festival v regiji, bo med 13. in 18. junijem že petindvajsetič povabil Mariborčanke, Mariborčane in druge goste k odkrivanju raznolikosti in bogastva slovenske literarne produkcije.
Zjutraj se bomo na ustvarjalni delavnici s podmornico potopili v globine zgodb, nato pa popoldan preživeli v družbi junakov in junakinj: vse od pogumnega Kajuha, ki bo bodril našega duha, do tistih, ki se borijo za boljši danes vseh nas. Zvečer se bomo napolnili ob srečanju z osrednjo gostjo festivala, prvim imenom slovenske literature, ko je govora o pogumu in uporništvu: Anjo Zag Golob.
Vabljeni!
PROGRAM

10.00, GRAJSKI TRG
LE KORAK DO KNJIGE: ODPRTJE KNJIŽNEGA SEJMA
Do naslednje knjižne dogodivščine, novega znanja in užitka ob branju je le korak. Na sejmu lahko pri več kot tridesetih založnikih najdete bogat izbor knjižne ponudbe za vse generacije in bralske okuse, ki je na voljo po sejemskih cenah.
Sodelujejo: Založba Litera, Založba Pivec, KUD Sodobnost International, Založba Goga, Beletrina, Založba Miš, Založba Morfemplus, Založba Malinc, Založba Hart, Književno društvo Hiša poezije, Anja Zag Golob (samozaložba), JSKD, LUD Literatura, LUD Šerpa, Zavod Dve luni, Založba ZRC, Založba *cf, Časopis za kritiko znanosti, Revija Razpotja, Lisztov inštitut, Pokrajinski muzej Maribor, Slovenski gledališki inštitut – Slogi, Emanat, Festival Borštnikovo srečanje, Knjižnica Mestnega gledališča Ljubljana, Maska, Bukvarna Ciproš, Slovenska matica, Društvo KNOF, Podjetni center ViveRos, Quotelife, Društvo za informiranje o islamu, Krščanska adventistična cerkev, Center Aksio, studio Milimeter.
Knjižni sejem bo potekal vsak dan med 10. in 13. uro ter med 16. in 19. uro. V petek se nam pridružite na prvem večernem nakupovanju vse do 22. ure, v soboto pa se sejem zapre ob 13. uri.
Spremljevalni program knjižnega sejma bosta povezovala Elvis Berljak in Danaja Lorenčič.
Produkcija in izvedba: MKC Maribor.

foto: Janez Klenovšek

10.00, GRAJSKI TRG, ODER KNJIŽNEGA SEJMA
IZDELAJ SVOJO PODMORNICO Z ILUSTRATORKO GALINO MIKLÍNOVÓ
Skupaj s češko ilustratorko Galino Miklínovó boste izdelali mini podmornico iz raznovrstnih materialov. Vsak udeleženec delavnice bo prejel tudi Kapitanovo kartico.
Galina Miklínová riše, animira in režira. Je avtorica priljubljene risanke o Kanafasku in petih avtorskih kratkih filmov. S pisateljem Pavlom Šrutom je spravila na svet trilogijo Lihožerci. Po motivih svojega prvega dela je leta 2016 posnela svoj prvi celovečerni animirani film Lihožerci. Za otroke je ilustrirala več kot trideset knjig. Podmornice si nikdar ni želela, želela pa si ji je srečati pisatelja Petra Stančíka, kar se je s knjigo H₂O in skrivna vodna misija izpolnilo in pri čemer je zelo uživala, saj se njegova zgodba osredotoča na vodo, ki daje življenje.
Organizira: MKC Maribor v sodelovanju s KUD Sodobnost International.

foto: arhiv avtorice

11.00, GRAJSKI TRG
RECIKLIRAJMO KAJUHA
Karel Destovnik – Kajuh je v svojem kratkem življenju pisal revolucionarne pesmi, s katerimi je dodobra popisal občutja, ki so dajala zagon partizanom ob odhodu v bitko, njegov uporniški duh pa predstavlja vzor generacijam, ki se zdaj v šoli seznanjajo z njegovim življenjem in literarnim delom. V čast stote obletnice njegovega rojstva pripravljamo ulični performans Reciklirajmo Kajuha, v katerem bo performerka Miša Gams v sodelovanju z obiskovalci knjižnega sejma skozi njegove verze oživljala duha tega poeta.
Produkcija: MKC Maribor.

12.00, GRAJSKI TRG, ODER KNJIŽNEGA SEJMA
SREDNJEŠOLSKI LITERARNO-GLASBENI MARATON: PRVA GIMNAZIJA
Vsestransko nadarjeni dijaki Prve gimnazije Maribor prebirajo svojo poezijo ob spremljavi kitare in flavte. Nastopajo Petja Golec Horvat, Žiga Žižek in Katarina Dajčman pod mentorstvom Nine Koper.
Organizirata: MKC Maribor in Prva gimnazija.

16.00, GRAJSKI TRG, ODER KNJIŽNEGA SEJMA
SPOZNAJTE ŠTEVILKE SVOJEGA ZDRAVJA
Pri stojnici Krščanske adventistične cerkve boste lahko izmerili številke svojega zdravja in dobili strokovne nasvete o zdravem življenjskem slogu. Na voljo bodo meritve indeksa telesne mase (BMI), krvnega pritiska, pulza, kisika v krvi (z oksimetrom), obsega pasu in dihanja, tudi Harvardski test, ki pokaže stanje srčne mišice. Prejeli boste nasvete glede dnevnega pitja vode, izpostavljenosti soncu (vitamin D), telovadbe ter zdrave prehrane. Vsak udeleženec bo prejel brezplačen izvod revije Koraki do zdravja, ki je polna nasvetov o zdravem življenjskem slogu. Na stojnici bodo na voljo tudi zdravi prigrizki.
Organizira: Marjanca Hari Novinšek, dr. dent. med. v sodelovanju s Šolo boljšega življenja (sbz.si) in revijo Čili & Zdravi.

17.00, GRAJSKI TRG, ODER KNJIŽNEGA SEJMA
LE VIDA – NINNA KOZOROG
Celotna sredstva od prodaje knjige Le Vida Ninne Kozorog so bila namenjena za tople obroke starostnikov. Izdana je bila v nakladi 15.000 izvodov, v ponatisu še v dodatnih 6.000 izvodih. Gre za projekt Humanitarčka in Zavoda Borza kreativnih, za grafično podobo sta poskrbela Nina Šraj in Gregor Dobrijevič. Predstavitev bo z glasbo zaokrožil kantavtor Andrej Vilčnik.

18.00, RAJZEFIBER
LEV ROGI PREMAGUJE OVIRE, SPREHOD MOBILNOSTI – PO MARIBORU Z INVALIDSKIM VOZIČKOM
Mnogi že veste, da lev Rogi ni povsem običajen lev. Čeprav za gibanje uporablja invalidski voziček, ga to ne ovira, da ne bi opravljal svojega poklica, kolesaril, vozil avtomobila ali celo potoval v daljne kraje. Nova knjiga Lev Rogi premaguje ovire je že peta v seriji slikanic, kjer Igor Plohl tematizira invalidnost in na pozitiven način ozavešča o življenju paraplegikov. Z avtorjem se bomo odpravili na sprehod mobilnosti po centru Maribora in v praksi preverili, s kakšnimi težavami in ovirami se soočajo osebe na invalidskem vozičku. Prijave: tjasa@zalozba-pivec.com
Organizirata: Založba Pivec in Rajzefiber.

20.00, POLETNI KGB POD LETNIM AVDITORIJEM LUTKOVNEGA GLEDALIŠČA MARIBOR
LITERARNA POSTAJA Z ANJO ZAG GOLOB
Osrednja gostja jubilejnega 25. festivala Slovenski dnevi knjige v Mariboru je avtorica z brezkompromisno pokončno držo Anja Zag Golob, pesnica, prevajalka, urednica in kolumnistka. Izdala je štiri samostojne pesniške zbirke v slovenščini, za zbirki Vesa v zgibi in Didaskalije k dihanju je leta 2014 in leta 2016 prejela Jenkovi nagradi, za zbirko da ne da ne bo več prišla … pa leta 2020 nagrado kritiško sito. Pogovor z gostjo bo usmerjala Darka Tancer-Kajnih. Glasbeni gost bo samosvoj trubadur iz Gornje Radgone, Michael Leopold, ki nastopa pod umetniškim imenom Leopold I. V primeru dežja bo prireditev v Sodnem stolpu.
Organizira: Mariborska knjižnica v partnerstvu z MKC Maribor in v sodelovanju s KGB, Narodnim domom in Lutkovnim gledališčem Maribor.

foto: Simon Zimič

20.00, TELEVIZIJA MARIBOR
OMIZJE: Z BESEDO ZASTAVITI SAMEGA SEBE
Na moderirani televizijski razpravi, ki jo bo vodil urednik in komentator Zoran Medved, bodo gostje spregovorili o subverzivni moči literarne besede nekoč in danes ter o njenem trajnostnem učinku v nasprotju s hipnim učinkom izjav v medijih in na družbenih omrežjih. Tudi v Sloveniji so se v zadnjem turbulentnem obdobju pojavila številna knjižna dela z družbeno, socialno in politično kritično noto, izšlo je več pesniških antologij z uporniško in protestniško poezijo. To dokazuje, da slovenski književniki verjamejo v družbeno funkcijo umetnosti in so se v času družbenih vrenj pripravljeni z lastno besedo postaviti proti nasilnemu družbenemu toku. Tudi v zakladnici slovenske književnosti hranimo bogato izročilo slovenskega pesništva upora ter prozna in dramska dela, ki pričajo o pokončni drži, načelnosti in odgovornosti književnikov, ki so tudi v burnih časih družbenih vrenj slovenski družbi kazali zrcalo resnice. Beseda bo tekla tudi o drznih identitetah knjižnih junakov in junakinj, ki s svojim razmišljanjem in dejanji spreminjajo bralke in bralce. Z nami bodo Tjaša Jakop, raziskovalka iz Inštituta za slovenski jezik Frana Ramovša Znanstvenoraziskovalnega centra SAZU v Ljubljani, ki se med drugim ukvarja tudi s protestniškimi songi in pesmimi, knjižničarka, pripovedovalka in pesnica Zdenka Gajser, avtorica razstave o drznih knjižnih junakih, ki premikajo meje naših svetov, ter pisatelj in urednik Andrej Blatnik, ki je nedavno izdal roman Trg osvoboditve, ki govori o času osamosvojitve, protestih pred tremi desetletji ter tedanjih družbenih pretresih.
Izvedba: Televizija Maribor v sodelovanju z MKC Maribor.

* OPOMBE *

Zaradi velikega števila prireditev lahko pride do manjših sprememb v programu, o katerih boste pravočasno obveščeni na spletnih straneh organizatorjev.

Program

Prizorišča

o festivalu

Povezava do originalnega članka

modul ≡ BridA: Izdelava vesoljskih plovil
2022-06-15 17:00 (Europe/Paris) | Delavnica Bride za otroke od 9 do 14 let v Modni hiši Maribor, Partizanska cesta
Delavnica bo zajemala izdelavo vesoljskih plovil in razumevanje potovanja po vesolju. Znanstveno tehnološki napredek nam je v zadnjih desetletjih omogočil, da lahko danes bolje razumemo vesolje in ovire ki nas čakajo pri potovanju na druge planete. Človeštvo je skozi zgodovino premagalo meje svojih fizičnih in mentalnih sposobnosti. Tako kot znanost in tehnologija, je pri osvajanju vesolja pripomogla velika mera kreativnosti in ustvarjalnosti. Umetniške in vizionarske stvaritve so skozi vso zgodovino navdihovale znanstvenike pri projektiranju vesoljskih plovil, ki so prvega človeka popeljala v neizmerno vesolje.
Z uporabo različnih materialov ter veliko mero umetniškega navdiha bodo sodelujoči izdelali izdelek, ki bo hkrati imel tudi funkcijo letenja. S strokovno pomočjo mentorjev bodo sestavili raketne modele, ki bodo lahko vzleteli s pomočjo vodnega tlaka. Za izstrelitev vodnih raket bomo skupaj izdelali tudi vzletno rampo, ki bo omogočala varno izstrelitev vodne rakete na daljavo.
Prijave
Delavnica je brezplačna. Za udeležbo ni potrebnega predznanja in dodatnega orodja. Zaradi omejenega števila mest je obvezna predhodna prijava na spletni povezavi.

Povezava do originalnega članka

Predstavitev pesniške zbirke
2022-06-15 18:00 (Europe/Paris) | Mala dvorana Kulturnega doma Kamnica, Vrbanska cesta 97, Kamnica
Predstavitev pesniške zbirke
MARIJA FERENČAK PIVEC: V SVITU NOVIH JUTER
Sreda, 15. junija, ob 18. uri v Mali dvorani Kulturnega doma Kamnica, Vrbanska cesta 97, Kamnica.
Ob prazniku Krajevne skupnosti Kamnica bomo gostili Marijo Ferenčak Pivec. Pesnica, ki ne išče preprostega izraza, temveč svoje misli oblikuje v kompleksne stavčne zveze in z njimi izvirno izpoveduje svojo srečo, bolečino, premišljuje o svetu okrog sebe in svojem mestu v mreži medosebnih odnosov.
Predstavitev pesniške zbirke bo usmerjala Ana Dolinšek.

Povezava do originalnega članka
